
LIITE I

VALMISTEYHTEENVETO



1.	LÄÄKEVALMISTEEN NIMI

Ultomiris 300 mg/3 ml infuusiokonsentraatti, liuosta varten
Ultomiris 1 100 mg/11 ml infuusiokonsentraatti, liuosta varten


2.	VAIKUTTAVAT AINEET JA NIIDEN MÄÄRÄT

Ultomiris on ravulitsumabivalmiste, joka on valmistettu kiinanhamsterin munasarjan (CHO) soluviljelmässä yhdistelmä-DNA-tekniikalla.

Ultomiris 300 mg/3 ml infuusiokonsentraatti, liuosta varten

Yksi 3 ml:n injektiopullo sisältää 300 mg ravulitsumabia (100 mg/ml).
Laimentamisen jälkeen infusoitavan liuoksen lopullinen pitoisuus on 50 mg/ml.

Apuaine(et), joiden vaikutus tunnetaan: 
Natrium (4,6 mg 3 ml:n injektiopulloa kohden), polysorbaatti 80 (1,5 mg injektiopulloa kohden)

Ultomiris 1 100 mg/11 ml infuusiokonsentraatti, liuosta varten

Yksi 11 ml:n injektiopullo sisältää 1 100 mg ravulitsumabia (100 mg/ml).
Laimentamisen jälkeen infusoitavan liuoksen lopullinen pitoisuus on 50 mg/ml.

Apuaine(et), joiden vaikutus tunnetaan: 
Natrium (16,8 mg 11 ml:n injektiopulloa kohden), polysorbaatti 80 (5,5 mg injektiopulloa kohden)

Täydellinen apuaineluettelo, ks. kohta 6.1.


3.	LÄÄKEMUOTO

Infuusiokonsentraatti, liuosta varten (steriili konsentraatti)

Ultomiris 300 mg/3 ml ja 1 100 mg/11 ml infuusiokonsentraatit, liuosta varten

Läpikuultava, kirkas tai kellertävä liuos, jonka pH-arvo on 7,4 ja osmolaliteetti noin 250–350 mOsm/kg.


4.	KLIINISET TIEDOT

4.1	Käyttöaiheet

Paroksysmaalinen nokturnaalinen hemoglobinuria (PNH)

Ultomiris on tarkoitettu aikuisten ja vähintään 10 kg painavien pediatristen potilaiden PNH:n hoitoon:
· hemolyysipotilailla, joilla on hyvin aktiiviseen sairauteen viittaavia kliinisiä oireita
· potilailla, jotka ovat kliiniseltä tilaltaan vakaita saatuaan hoitoa ekulitsumabilla vähintään viimeisten 6 kuukauden ajan.

Epätyypillinen hemolyyttis-ureeminen oireyhtymä (aHUS)

Ultomiris on tarkoitettu aHUSin hoitoon aikuisille ja pediatrisille potilaille, jotka painavat vähintään 10 kg ja jotka eivät aikaisemmin ole saaneet komplementin estäjähoitoa tai jotka ovat saaneet ekulitsumabia vähintään 3 kuukauden ajan ja joilla on näyttöä vasteesta ekulitsumabille.

Yleistynyt myasthenia gravis (gMG)

Ultomiris on tarkoitettu gMG:n tavanomaisen hoidon lisähoidoksi gMG:tä sairastaville aikuisille, jotka ovat positiivisia asetyylikoliinireseptorin (AChR) vasta-aineille.

Neuromyelitis optica -kirjon häiriö (NMOSD)

Ultomiris on tarkoitettu aikuisille potilaille, joilla on todettu akvaporiini 4:n (AQP4) vasta-aineita (ks. kohta 5.1).

4.2	Annostus ja antotapa

Ravulitsumabia saa antaa vain terveydenhuollon ammattilainen veri-, munuais-, neuromuskulaaristen tai neuroinflammatoristen tautien hoitoon perehtyneen lääkärin valvonnassa.

Annostus

Aikuiset PNH-, aHUS-, gMG- ja NMOSD-potilaat
Suositeltu annostusohjelma käsittää latausannoksen ja ylläpitoannoksia, jotka annetaan infuusiona laskimoon. Annosten suuruus määräytyy potilaan painon mukaan, taulukon 1 mukaisesti. Ylläpitoannokset annetaan aikuispotilaille (≥ 18-vuotiaille) 8 viikon välein. Ensimmäinen ylläpitoannos annetaan 2 viikon kuluttua latausannoksesta.

Annoksen antoajankohta voi silloin tällöin poiketa enintään ±7 vuorokautta aikataulun mukaisesta infusointipäivästä (lukuun ottamatta ensimmäistä ravulitsumabin ylläpitoannosta), mutta sitä seuraava annos on annettava alkuperäisen aikataulun mukaisesti. 

Taulukko 1: 	Painoon perustuva ravulitsumabin annostus vähintään 40 kg:n painoisille aikuispotilaille
	Painoalue (kg)
	Latausannos (mg)
	Ylläpitoannos (mg)*
	Annosväli

	≥ 40, <60
	2 400
	3 000
	8 viikon välein

	≥ 60, <100
	2 700
	3 300
	8 viikon välein

	≥ 100
	3 000
	3 600
	8 viikon välein


*Ensimmäinen ylläpitoannos annetaan 2 viikon kuluttua latausannoksesta.

Ohjeet hoidon aloittamisesta potilaille, jotka eivät ole aikaisemmin saaneet komplementin estäjähoitoa tai jotka vaihtavat hoitoa ekulitsumabin, on annettu taulukossa 2.

Taulukko 2:	Ravulitsumabihoidon aloitusohjeet
	Potilasryhmä
	Ravulitsumabin painoon perustuva latausannos
	Ravulitsumabin ensimmäinen painoon perustuva ylläpitoannos

	Ei saa tällä hetkellä hoitoa ravulitsumabilla tai ekulitsumabilla
	Hoidon alkaessa
	2 viikkoa ravulitsumabin latausannoksen jälkeen

	Saa tällä hetkellä hoitoa ekulitsumabilla
	Seuraavan aikataulun mukaisen ekulitsumabiannoksen antoajankohtana
	2 viikkoa ravulitsumabin latausannoksen jälkeen



Pediatriset potilaat, joiden paino on ≥ 40 kg

Näitä potilaita on hoidettava aikuisten annostussuositusten mukaisesti (taulukko 1).

Pediatriset potilaat, joiden paino on ≥ 10 kg – < 40 kg

Painoon perustuvat annokset ja annosvälit pediatrisille potilaille, joiden paino on ≥ 10 kg – < 40 kg, on esitetty taulukossa 3.
Potilaille, jotka vaihtavat ekulitsumabista ravulitsumabiin, ravulitsumabin latausannos tulee antaa 2 viikon kuluttua viimeisestä ekulitsumabi-infuusiosta, minkä jälkeen ylläpitoannokset tulee antaa taulukossa 3 esitetyn painoon perustuvan annostuksen mukaisesti, alkaen 2 viikon kuluttua latausannoksesta.

Taulukko 3:	Painoon perustuva ravulitsumabin annostus alle 40 kg painaville pediatrisille PNH- tai aHUS-potilaille
	Painoalue (kg)
	Latausannos (mg)
	Ylläpitoannos (mg)*
	Annosväli

	≥ 10, < 20
	600
	600
	4 viikon välein

	≥ 20, < 30
	900
	2 100
	8 viikon välein

	≥ 30, < 40
	1 200
	2 700
	8 viikon välein


*Ensimmäinen ylläpitoannos annetaan 2 viikon kuluttua latausannoksesta.

Ravulitsumabia ei ole tutkittu pediatrisilla PNH-potilailla, jotka painavat alle 30 kg. Näiden potilaiden ravulitsumabiannostus perustuu pediatrisille aHUS-potilaille käytettyyn annostukseen ja ravulitsumabihoitoa saaneiden pediatristen aHUS- ja PNH-potilaiden farmakokineettisiin/farmakodynaamisiin saatavilla oleviin tietoihin.

PNH on krooninen sairaus, ja ravulitsumabihoitoa on suositeltavaa jatkaa potilaan eliniän ajan, jollei ravulitsumabihoidon lopettaminen ole kliinisesti aiheellista (ks. kohta 4.4).

aHUS-potilailla tromboottisten mikroangiopatiatapahtumien (TMA) hoitoa ravulitsumabilla pitää jatkaa vähintään 6 kuukauden ajan. Tämän jälkeen hoidon kestoa on harkittava yksilöllisesti jokaisen potilaan kohdalla. Pitkäkestoinen hoito voi olla tarpeen, jos potilaalla on hoitavan lääkärin arvion mukaan suurentunut TMA:n uusiutumisriski (tai mikäli se on kliinisesti aiheellista) (ks. kohta 4.4).

Aikuisilla gMG- ja NMOSD-potilailla ravulitsumabihoitoa on tutkittu vain pitkäaikaisessa annossa (ks. kohta 4.4).

Ravulitsumabia ei ole tutkittu gMG-potilailla, joiden MGFA (Myasthenia Gravis Foundation of America) -luokka on V.

Lisäannokset plasmanvaihdon, plasmafereesin tai laskimonsisäisen immunoglobuliinihoidon (IVIg-hoidon) jälkeen
Plasmanvaihdon, plasmafereesin ja IVIg-hoidon on osoitettu pienentävän ravulitsumabin pitoisuutta seerumissa. Plasmanvaihdon, plasmafereesin ja IVIg-hoidon yhteydessä on tarpeen antaa lisäannos ravulitsumabia (taulukko 4).

Taulukko 4:	Ravulitsumabin lisäannos plasmafereesin, plasmanvaihdon tai IVIg-hoidon jälkeen
	Painoalue (kg)
	Viimeisin ravulitsumabiannos (mg)
	Lisäannos (mg) kunkin plasmanvaihto- tai plasmafereesi-intervention jälkeen
	Lisäannos (mg) IVIg-hoitosyklin päättymisen jälkeen

	≥ 40 – < 60

	2 400
	1 200
	600

	
	3 000
	1 500
	

	≥ 60 – < 100

	2 700
	1 500
	600

	
	3 300
	1 800
	

	≥ 100

	3 000
	1 500
	600

	
	3 600
	1 800
	

	Ravulitsumabin lisäannoksen ajoitus
	4 tunnin kuluessa kustakin plasmanvaihto- tai plasmafereesi-interventiosta
	4 tunnin kuluessa IVIg-hoitosyklin päättymisestä


Lyhenteet: IVIg = laskimonsisäinen immunoglobuliini, kg = kilogrammaa


Erityisryhmät

Iäkkäät potilaat
Annoksen säätäminen ei ole tarpeen 65-vuotiaille ja sitä vanhemmille PNH-, aHUS-, gMG- ja NMOSD-potilaille. Ei ole olemassa näyttöä siitä, että iäkkäiden potilaiden hoito vaatisi erityisiä varotoimia, joskin ravulitsumabin käytöstä iäkkäille PNH-, aHUS- ja NMOSD-potilaille kliinisissä tutkimuksissa on niukasti kokemusta.

Munuaisten vajaatoiminta
Annoksen säätäminen ei ole tarpeen munuaisten vajaatoimintaa sairastaville potilaille (ks. kohta 5.2).

Maksan vajaatoiminta
Ravulitsumabin turvallisuutta ja tehoa maksan vajaatoimintaa sairastavien potilaiden hoidossa ei ole tutkittu. Farmakokineettiset tiedot kuitenkin viittaavat siihen, ettei annoksen säätäminen ole tarpeen maksan vajaatoimintaa sairastaville potilaille.

Pediatriset potilaat

Ravulitsumabin turvallisuutta ja tehoa alle 10 kg:n painoisten pediatristen PNH- ja aHUS-potilaiden hoidossa ei ole varmistettu. Saatavissa olevan tiedon perusteella, joka on kuvattu kohdassa 4.8, ei voida antaa suosituksia annostuksesta.

Ravulitsumabin turvallisuutta ja tehoa pediatristen gMG- ja NMOSD-potilaiden hoidossa ei ole varmistettu. Tietoja ei ole saatavilla.

Antotapa 

Vain infuusiona laskimoon. 
Tämä lääkevalmiste on annettava 0,2 µm:n suuruisen suodattimen läpi, eikä sitä saa antaa nopeana infuusiona eikä boluksena laskimoon. Ultomiris-valmisteen annon jälkeen koko letku huuhdellaan 0,9-prosenttisella natriumkloridi-injektionesteellä, USP.

3 ml:n ja 11 ml:n injektiopulloissa oleva Ultomiris-infuusiokonsentraatti on laimennettava 50 mg/ml:n lopulliseen pitoisuuteen. Laimentamisen jälkeen Ultomiris on annettava ruiskutyyppistä pumppua tai infuusiopumppua käyttäen vähintään 0,17–1,3 tunnin (10–75 minuutin) kestoisena infuusiona laskimoon. Infuusion minimikesto riippuu potilaan painosta (ks. taulukot 5 ja 6 alla).

Taulukko 5:	Ultomiris-annoksen antonopeus
	Painoalue (kg)a
	Latausannos (mg)
	Infuusion minimikesto minuutteina (tunteina)
	Ylläpitoannos (mg)
	Infuusion minimikesto minuutteina (tunteina)

	≥ 10, < 20b
	600
	45 (0,8)
	600
	45 (0,8)

	≥ 20, < 30b
	900
	35 (0,6)
	2 100
	75 (1,3)

	≥ 30, < 40b
	1 200
	31 (0,5)
	2 700
	65 (1,1)

	≥ 40, < 60
	2 400
	45 (0,8)
	3 000
	55 (0,9)

	≥ 60, < 100
	2 700
	35 (0,6)
	3 300
	40 (0,7)

	≥ 100
	3 000
	25 (0,4)
	3 600
	30 (0,5)


a 	Paino hoidon aikana.
b 	Vain PNH:n ja aHUSin käyttöaiheisiin.

Taulukko 6:	Ultomiris-lisäannoksen antonopeus
	Painoalue (kg)a
	Lisäannosb (mg)
	Infuusion minimikesto minuutteina (tunteina)

	≥ 40 – < 60

	600
	15 (0,25)

	
	1 200
	25 (0,42)

	
	1 500
	30 (0,5) 

	≥ 60 – < 100
	600
	12 (0,20)

	
	1 500
	22 (0,36)

	
	1 800
	25 (0,42)

	≥ 100
	600
	10 (0,17)

	
	1 500
	15 (0,25)

	
	1 800
	17 (0,28)


a Paino hoidon aikana.
b Ravulitsumabin lisäannoksen valitseminen, ks. taulukko 4.

Ks. kohdasta 6.6 ohjeet lääkevalmisteen laimentamisesta ennen lääkkeen antoa.

4.3	Vasta-aiheet

· Yliherkkyys vaikuttavalle aineelle tai kohdassa 6.1 mainituille apuaineille.
· Potilaat, joilla on hoitamaton Neisseria meningitidis -infektio hoitoa aloitettaessa (ks. kohta 4.4).
· Potilaat, joilla ei ole voimassa olevaa rokotesuojaa Neisseria meningitidis -infektiota vastaan, elleivät he saa profylaktista hoitoa asianmukaisilla antibiooteilla siihen saakka, kunnes rokotuksesta on kulunut 2 viikkoa (ks. kohta 4.4).

4.4	Varoitukset ja käyttöön liittyvät varotoimet

Jäljitettävyys

[bookmark: _Hlk33451263]Biologisten lääkevalmisteiden jäljitettävyyden parantamiseksi on annetun valmisteen nimi ja eränumero dokumentoitava selkeästi.

Vakava meningokokki-infektio

Vaikutusmekanisminsa vuoksi ravulitsumabi lisää potilaan alttiutta meningokokki-infektiolle/-sepsikselle (Neisseria meningitidis). Minkä tahansa seroryhmän aiheuttamia meningokokki-infektioita saattaa esiintyä (ks. kohta 4.8). Tämän infektioriskin pienentämiseksi kaikki potilaat on rokotettava meningokokki-infektioita vastaan vähintään 2 viikkoa ennen ravulitsumabihoidon aloittamista, ellei ravulitsumabihoidon viivästyttämiseen liittyvä riski ole suurempi kuin meningokokki-infektion riski. Jos potilaan ravulitsumabihoito aloitetaan ennen kuin meningokokkirokotteen saamisesta on kulunut 2 viikkoa, potilaan on saatava asianmukaista profylaktista antibioottihoitoa siihen saakka, kunnes rokotuksesta on kulunut 2 viikkoa. Yleisesti patogeenisten seroryhmien aiheuttamien meningokokki-infektioiden ehkäisemiseksi suositellaan rokotusta kaikkia seroryhmiä vastaan, joille rokote on saatavissa, mukaan lukien A, C, Y, W135 ja B. Potilaat on rokotettava ja uudelleen rokotettava voimassa olevien kansallisten rokotussuositusten mukaisesti. Jos potilaan hoito vaihdetaan ekulitsumabista, lääkärin tulee varmistaa, että potilaalla on kansallisten rokotussuositusten mukainen voimassa oleva rokotesuoja meningokokki-infektiota vastaan.

Rokotus ei välttämättä riitä ehkäisemään meningokokki-infektiota. Bakteerilääkkeiden asianmukaista käyttöä koskevat viralliset suositukset tulee huomioida. Vakavia tai kuolemaan johtaneita meningokokki-infektio/-sepsistapauksia on raportoitu potilailla, jotka ovat saaneet hoitoa ravulitsumabilla, ja potilailla, jotka ovat saaneet hoitoa muilla komplementin estäjillä. Kaikkia potilaita on seurattava meningokokki-infektion ja ‑sepsiksen varhaisten merkkien varalta, ja infektiota epäiltäessä potilas on tutkittava välittömästi ja hoito asianmukaisilla antibiooteilla aloitettava. Potilaille tulee kertoa näistä merkeistä ja oireista, ja heitä on neuvottava hakeutumaan lääkärinhoitoon välittömästi, jos niitä esiintyy. Lääkärien tulee antaa potilaille potilasopas ja potilaskortti.

Immunisaatio

On suositeltavaa, että potilaiden immunisaatio aloitetaan voimassa olevien rokotussuositusten mukaisesti ennen ravulitsumabihoidon aloittamista.

Rokotus saattaa tehostaa komplementin aktivoitumista edelleen. Tällöin komplementtivälitteisiä tauteja sairastavien potilaiden perussairauden merkit ja oireet saattavat lisääntyä. Tämän vuoksi potilaita tulee suositellun rokotuksen jälkeen seurata huolellisesti sairauden oireiden varalta.

Alle 18-vuotiaat potilaat on rokotettava Haemophilus influenzae- ja pneumokokki-infektioita vastaan, ja rokotuksissa on noudatettava tarkoin kutakin ikäryhmää koskevia kansallisia rokotussuosituksia.

Muut systeemiset infektiot

Ravulitsumabi-hoito on annettava varoen potilaille, joilla on aktiivisia systeemisiä infektioita. Ravulitsumabi estää komplementin terminaalisen osan aktivaation, minkä vuoksi potilaat saattavat olla tavallista alttiimpia Neisseria-bakteerilajien ja kapselillisten bakteerien aiheuttamille infektioille. Vakavia Neisseria-bakteerilajien (muiden kuin Neisseria meningitidis -lajin) aiheuttamia infektioita, mukaan lukien disseminoituneita gonokokki-infektioita, on raportoitu.
Potilaita on informoitava pakkausselosteen sisältämistä tiedoista mahdollisten vakavien infektioiden ja niiden merkkien ja oireiden tunnistamisen parantamiseksi. Lääkärien tulee neuvoa potilaita tippurin ehkäisyssä.

Infuusioon liittyvät reaktiot

Ravulitsumabin anto saattaa aiheuttaa systeemisiä infuusioon liittyviä reaktioita ja allergisia tai yliherkkyysreaktioita, mukaan lukien anafylaksiaa (ks. kohta 4.8).

Systeemiseen infuusioon liittyvän reaktion tapauksessa, jossa potilaalla esiintyy merkkejä kardiovaskulaarisen tilan epävakaudesta tai hengityselinten toiminnan heikentymisestä, ravulitsumabin anto on keskeytettävä ja potilaalle on annettava asianmukaista elintoimintoja tukevaa hoitoa.

PNH-potilaan hoidon lopettaminen

Jos PNH-potilaan ravulitsumabihoito lopetetaan, potilasta on seurattava huolellisesti vakavan intravaskulaarisen hemolyysin merkkien ja oireiden varalta, joita ovat LDH (laktaattidehydrogenaasi) -pitoisuuden kohoaminen ja äkillinen PNH-kloonin koon tai hemoglobiiniarvon pienentyminen sekä esimerkiksi seuraavien oireiden uusiutuminen: väsymys, hemoglobinuria, vatsakipu, hengenahdistus, vakava verisuonitapahtuma (mukaan lukien tromboosi), nielemishäiriö tai erektiohäiriö. Potilaita, jotka lopettavat ravulitsumabihoidon, tulee seurata vähintään 16 viikon ajan hemolyysin ja muiden reaktioiden havaitsemiseksi. Jos hemolyysin merkkejä ja oireita, mukaan lukien LDH-pitoisuuden kohoamista, ilmaantuu lopettamisen jälkeen, ravulitsumabihoidon uudelleen aloittamista tulee harkita.

aHUS-potilaan hoidon lopettaminen

Ravulitsumabihoidon lopettamisesta ei ole spesifisiä tietoja. Pitkäkestoisessa prospektiivisessa havainnointitutkimuksessa C5-komplementin estäjähoidon (ekulitsumabin) lopettamisen jälkeen TMA uusiutui 13,5 kertaa useammin ja potilaiden munuaistoiminta heikkeni suuntauksenomaisesti verrattuna potilaisiin, jotka jatkoivat hoitoa.
Jos ravulitsumabihoito on lopetettava, potilasta on seurattava huolellisesti ja jatkuvasti TMA:n oireiden ja löydösten varalta. Seuranta ei kuitenkaan välttämättä riitä vaikeiden TMA-komplikaatioiden ennustamiseen tai ehkäisyyn.
Hoidon lopettamisen jälkeen esiintyvät TMA-komplikaatiot voidaan tunnistaa, jos potilaalla todetaan jokin seuraavista:
· vähintään 2 seuraavista laboratoriotuloksista samanaikaisesti: trombosyyttiarvon pieneneminen vähintään 25 %:lla lähtötilanteen arvosta tai ravulitsumabihoidon aikana todetusta suurimmasta trombosyyttiarvosta; seerumin kreatiniiniarvon suureneminen vähintään 25 %:lla lähtötilanteen arvosta tai ravulitsumabihoidon aikana todetusta pienimmästä arvosta; tai seerumin LDH-arvon suureneminen vähintään 25 %:lla lähtötilanteen arvosta tai ravulitsumabihoidon aikana todetusta pienimmästä arvosta (tulokset on vahvistettava toistamalla mittaus)
tai
· mikä tahansa seuraavista TMA-oireista: mielentilan muutos tai epileptiset kohtaukset tai muut munuaisten ulkopuoliset TMA-oireet, kuten sydämen ja verisuoniston poikkeavuudet, perikardiitti, ruoansulatuskanavan oireet / ripuli; tai verisuonitukos.
Jos TMA-komplikaatioita ilmaantuu ravulitsumabihoidon lopettamisen jälkeen, on harkittava ravulitsumabihoidon aloittamista uudelleen lataus- ja ylläpitoannoksilla (ks. kohta 4.2).

gMG-potilaan hoidon lopettaminen

Koska gMG on krooninen sairaus, ravulitsumabihoidosta hyötyviä potilaita, jotka lopettavat hoidon, on seurattava perussairauden oireiden varalta. Jos gMG:n oireita esiintyy lopettamisen jälkeen, ravulitsumabihoidon uudelleen aloittamista on harkittava.

NMOSD-potilaan hoidon lopettaminen

Koska NMOSD on krooninen sairaus, ravulitsumabihoidosta hyötyviä potilaita, jotka lopettavat hoidon, on seurattava NMOSD:n relapsin oireiden varalta. Jos NMOSD:n relapsin oireita esiintyy lopettamisen jälkeen, ravulitsumabihoidon uudelleen aloittamista on harkittava.

Vaihtaminen ekulitsumabista ravulitsumabiin

Ravulitsumabihoitoa ei suositella gMG-potilaille, jotka eivät reagoi ekulitsumabihoitoon hyväksytyllä annostuksella.

Natriumpitoisuus

0,9‑prosenttisella (9 mg/ml) natriumkloridi-injektionesteellä laimennettuna tämä lääkevalmiste sisältää 0,18 g natriumia per 72 ml enimmäisannoksella, joka vastaa 9,1 % WHO:n suosittelemasta natriumin 2 g:n päivittäisestä enimmäissaannista aikuisille.

Polysorbaatti 80 -pitoisuus

Tämä lääkevalmiste sisältää 1,5 mg polysorbaattia 80 per 3 ml:n injektiopullo ja 5,5 mg per 11 ml:n injektiopullo, joka vastaa enintään 0,53 mg/kg aikuisille potilaille ja yli 10 kg:n painoisille pediatrisille potilaille annettavalla enimmäisannoksella. Polysorbaatit saattavat aiheuttaa allergisia reaktioita.

4.5	Yhteisvaikutukset muiden lääkevalmisteiden kanssa sekä muut yhteisvaikutukset

Yhteisvaikutustutkimuksia ei ole tehty. Koska ravulitsumabi saattaa estää rituksimabin aiheuttamaa komplementtiriippuvaista sytotoksisuutta, ravulitsumabi saattaa heikentää rituksimabin odotettuja farmakodynaamisia vaikutuksia.

Pitkäaikainen laskimonsisäinen ihmisen immunoglobuliinihoito (IVIg-hoito) saattaa häiritä monoklonaalisten vasta-aineiden kuten ravulitsumabin kierrätysmekanismia endosomien neonataali Fc-reseptoreissa (FcRn) ja siten pienentää ravulitsumabin pitoisuutta seerumissa.

Samanaikaisen plasmanvaihdon, plasmafereesin tai laskimonsisäisen immunoglobuliinihoidon (IVIg-hoidon) tapauksessa ks. ohjeet kohdasta 4.2.

4.6	Hedelmällisyys, raskaus ja imetys

Naiset, jotka voivat tulla raskaaksi

Naisten, jotka voivat tulla raskaaksi, on käytettävä tehokasta ehkäisyä hoidon aikana ja 8 kuukautta hoidon päättymisen jälkeen.

Raskaus

Ei ole olemassa kliinisiä tietoja ravulitsumabin käytöstä raskaana oleville naisille.
Lisääntymistoksisuutta koskevissa eläinkokeissa ei käytetty ravulitsumabia (ks. kohta 5.3). 
Lisääntymistoksisuustutkimukset tehtiin hiirillä käyttämällä hiiren korvikemolekyyliä BB5.1, jonka avulla arvioitiin C5-proteiinin eston vaikutusta sukupuolielimiin. Näissä tutkimuksissa ei havaittu erityisiä testattavaan aineeseen liittyviä toksisuuksia. Ihmisen immunoglobuliini G:n (IgG) tiedetään läpäisevän ihmisen veri-istukkaesteen, joten on mahdollista, että ravulitsumabilla on komplementin terminaalista osaa estävä vaikutus sikiön verenkierrossa. 
Ei ole tehty riittäviä eläinkokeita lisääntymistoksisuuden selvittämiseksi (ks. kohta 5.3).

Ravulitsumabin käyttöä raskaana oleville naisille voidaan harkita hyöty-riskiarvion jälkeen.

Imetys

Ei tiedetä, erittyykö ravulitsumabi ihmisen rintamaitoon. Hiirillä tehdyissä ei-kliinisissä lisääntymistoksisuustutkimuksissa, joissa käytettiin hiiren korvikemolekyyliä BB5.1, ei havaittu haittavaikutuksia hoitoa saaneiden emojen imettämissä poikasissa.

Imeväiseen kohdistuvia riskejä ei voida poissulkea.
Koska monet lääkevalmisteet ja immunoglobuliinit erittyvät ihmisen rintamaitoon, ja koska vakavia haittavaikutuksia imeväisille ei voida poissulkea, rintaruokinta on lopetettava ravulitsumabihoidon ajaksi ja 8 kuukaudeksi hoidon päättymisen jälkeen.

Hedelmällisyys

Ravulitsumabilla ei ole tehty erityisiä hedelmällisyyttä koskevia konventionaalisia tutkimuksia.
Hiirillä tehdyissä konventionaalisissa lisääntymistoksisuutta koskevissa tutkimuksissa, joissa käytettiin hiiren korvikemolekyyliä BB5.1, hoitoa saaneilla naarailla ja uroksilla ei havaittu hedelmällisyyteen kohdistuvia haittavaikutuksia.

4.7	Vaikutus ajokykyyn ja koneidenkäyttökykyyn

Ultomiris-valmisteella ei ole haitallista vaikutusta ajokykyyn ja koneidenkäyttökykyyn.

4.8	Haittavaikutukset

Turvallisuusprofiilin yhteenveto

Ravulitsumabin yleisimmät haittavaikutukset ovat päänsärky (30,6 %), ylähengitystieinfektio (21,61 %), nenänielutulehdus (20,41 %), ripuli (18,71 %), kuume (17,76 %), pahoinvointi (154,6 %), nivelkipu (14,41 %), selkäkipu (13,65 %), uupumus (13,31 %),vatsakipu (12,3 %), huimaus (10,57 %) ja virtsatieinfektio (10,27 %). Vakavimmat haittavaikutukset ovat meningokokki-infektio (0,7 %) mukaan lukien meningokokkisepsis, meningokokkiaivokalvotulehdus. meningokokkiaivotulehdus ja meningokokki-infektio (ks. kohta 4.4) sekä disseminoitunut gonokokki-infektio (0,2 %), mukaan lukien disseminoitunut gonokokki-infektio ja gonokokki-infektio.

Haittavaikutusten taulukkomuotoinen luettelo

Taulukossa 7 on lueteltu kliinisissä tutkimuksissa ja markkinoille tulon jälkeen havaitut haittavaikutukset.
Haittavaikutukset on lueteltu MedDRA:n elinjärjestelmäluokkien ja seuraavien yleisyysluokkien mukaan: hyvin yleinen (≥ 1/10); yleinen (≥ 1/100, < 1/10); melko harvinainen (≥ 1/1 000, < 1/100); harvinainen (≥ 1/10 000, < 1/1 000); hyvin harvinainen (< 1/10 000); tuntematon (koska saatavissa oleva tieto ei riitä esiintyvyyden arviointiin).

Haittavaikutukset on kussakin yleisyysluokassa esitetty vakavuuden mukaan alenevassa järjestyksessä.

[bookmark: _Ref55902245]Taulukko 7:	Haittavaikutukset kliinisissä tutkimuksissa ja markkinoille tulon jälkeen
	MedDRA-elinjärjestelmäluokka
	Hyvin yleinen
(≥ 1/10)
	Yleinen
(≥ 1/100, < 1/10) 
	Melko harvinainen (≥ 1/1 000, < 1/100)

	Infektiot
	Virtsatieinfektioa
Ylähengitystieinfektio,
Nenänielutulehdus
	
	Meningokokki-infektiob, Disseminoitunut gonokokki-infektiod

	Immuunijärjestelmä
	
	Yliherkkyyse
	Anafylaktinen reaktiod



	Hermosto
	Päänsärky,
Huimaus
	
	

	Ruoansulatuselimistö
	Ripuli,
Pahoinvointi,
Vatsakipu
	Oksentelu, 
Dyspepsia
	

	Iho ja ihonalainen kudos
	
	Nokkosihottuma,
Kutina,
Ihottuma

	

	Luusto, lihakset ja sidekudos
	Nivelkipu,
Selkäkipu
	Lihaskipu,
Lihaskouristukset
	

	Yleisoireet ja antopaikassa todettavat haitat
	Kuume,
Uupumus
	Influenssan kaltainen sairaus,
Vilunväristykset,
Voimattomuus

	

	Vammat, myrkytykset ja hoitokomplikaatiot
	
	Infuusioon liittyvä reaktio
	


a Virtsatieinfektio on yleistermi, joka käsittää suositellut termit (Preferred Terms) virtsatieinfektio, virtsateiden bakteeri-infektio, enterokokki-virtsatieinfektio ja Escherichia-virtsatieinfektio.
b Meningokokki-infektio käsittää suositellut termit (Preferred Terms) meningokokki-infektio, meningokokkisepsis, meningokokkiaivokalvotulehdus ja meningokokkiaivotulehdus.
c Disseminoitunut gonokokki-infektio käsittää suositellut termit (Preferred Terms) disseminoitunut gonokokki-infektio ja gonokokki-infektio.
d Arvioitu markkinoille tulon jälkeisen kokemuksen perusteella.
e Yliherkkyys käsittää suositellut termit (Preferred Terms) lääkeyliherkkyys, johon liittyy syy-yhteys, ja yliherkkyys.

Valittujen haittavaikutusten kuvaus

Meningokokki-infektio/-sepsis/-aivotulehdus
Rokotus pienentää meningokokki-infektioiden riskiä, muttei poista riskiä kokonaan. Kliinisiin tutkimuksiin osallistuneista potilaista < 1 %:lle kehittyi vakava meningokokki-infektio ravulitsumabihoidon aikana. Kaikki nämä potilaat olivat aikuisia PNH- tai NMOSD-potilaita, jotka oli rokotettu.
Ks. kohdasta 4.4 tietoja meningokokki-infektiosta ja sen ehkäisystä sekä epäillyn meningokokki-infektion hoidosta. Ravulitsumabihoitoa saaneilla potilailla meningokokki-infektiot ovat ilmenneet meningokokkisepsiksenä ja meningokokkiaivotulehduksena. Potilaille tulee kertoa meningokokki-infektion merkeistä ja oireista, ja heitä on neuvottava hakeutumaan lääkärinhoitoon välittömästi, jos niitä esiintyy.

Infuusioon liittyvät reaktiot
Infuusioon liittyvät reaktiot olivat yleisiä (≥ 1 %) kliinisissä tutkimuksissa. Nämä tapahtumat olivat vaikeusasteeltaan lieviä tai keskivaikeita sekä ohimeneviä, ja niitä olivat selkäkipu, vatsakipu, lihaskouristukset, verenpaineen lasku, verenpaineen nousu, vilunväristykset, epämukavuuden tunne raajoissa, lääkeyliherkkyys (allerginen reaktio), dysgeusia (paha maku suussa) ja uneliaisuus. Nämä reaktiot eivät vaatineet ravulitsumabihoidon lopettamista.

Immunogeenisuus
Aikuisilla PNH-potilailla tehdyissä tutkimuksissa (N = 475), pediatrisilla PNH-potilailla tehdyssä tutkimuksessa (N = 13), aHUS-potilailla tehdyissä tutkimuksissa (N = 89), gMG-potilailla tehdyssä tutkimuksessa (N = 86) ja NMOSD-potilailla tehdyssä tutkimuksessa (N = 58) havaittiin kaksi (0,3 %) tapausta, joissa potilaalle kehittyi hoidon aikana lääkevasta-aineita ravulitsumabille (1 aikuinen PNH-potilas ja 1 aikuinen aHUS-potilas). Nämä lääkevasta-aineet olivat ohimeneviä ja titteriltään pieniä, eivätkä ne korreloituneet kliinisen vasteen tai haittatapahtumien kanssa.

Pediatriset potilaat

Paroksysmaalinen nokturnaalinen hemoglobinuria (PNH)
Pediatriseen PNH-tutkimukseen (ALXN1210‑PNH‑304) otetuilla potilailla (N = 13, ikä 9–17 vuotta) ravulitsumabin turvallisuusprofiili vaikutti samankaltaiselta kuin aikuisilla PNH-potilailla. Yleisimmät pediatrisilla PNH-potilailla raportoidut haittavaikutukset olivat vatsakipu, pahoinvointi, nenänielutulehdus ja päänsärky, joita esiintyi kolmella potilaalla (23,1 %).

Epätyypillinen hemolyyttis-ureeminen oireyhtymä (aHUS)
ALXN1210‑aHUS‑312-tutkimukseen otetuilla pediatrisilla potilailla (N = 34, ikä vähintään 10 kuukautta ja alle 18 vuotta), joilla oli näyttöä aHUS-tapahtumista, ravulitsumabin turvallisuusprofiili vaikutti samankaltaiselta kuin aikuispotilailla, joilla oli näyttöä aHUS-tapahtumista. Turvallisuusprofiilit eri ikäisten pediatristen potilaiden alaryhmissä vaikuttavat samankaltaisilta. Tiedot turvallisuudesta alle 2-vuotiaille potilaille rajoittuvat neljään potilaaseen. Yleisimmät (> 20 %) pediatrisilla potilailla raportoidut haittavaikutukset olivat kuume, oksentelu, ripuli, päänsärky, nenänielutulehdus, ylähengitystieinfektio ja vatsakipu.

Yleistynyt myasthenia gravis (gMG)
Ravulitsumabia ei ole tutkittu pediatrisilla gMG-potilailla.

Neuromyelitis optica -kirjon häiriö (NMOSD)
Ravulitsumabia ei ole tutkittu pediatrisilla NMOSD-potilailla.

Epäillyistä haittavaikutuksista ilmoittaminen
On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty-haittatasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista liitteessä V luetellun kansallisen ilmoitusjärjestelmän kautta.

4.9	Yliannostus

Jos potilas saa yliannoksen, infuusio on keskeytettävä välittömästi ja potilasta on seurattava huolellisesti haittavaikutusten merkkien tai oireiden varalta. Asianmukainen oireenmukainen hoito on aloitettava.


5.	FARMAKOLOGISET OMINAISUUDET

5.1	Farmakodynamiikka

Farmakoterapeuttinen ryhmä: Immunosuppressantit, komplementin estäjät, ATC-koodi: L04A J02

Vaikutusmekanismi

Ravulitsumabi on monoklonaalinen IgG2/4K-vasta-aine, joka sitoutuu spesifisesti komplementtiproteiiniin C5, estäen sitä pilkkoutumasta C5a:ksi (proinflammatorinen anafylatoksiini) ja C5b:ksi (solukalvoa tuhoavan kompleksin [MAC tai C5b-9] käynnistävä alayksikkö) ja estäen siten C5b-9:ää muodostumasta. Ravulitsumabi säilyttää komplementin aktivaation varhaiset komponentit, jotka ovat välttämättömiä mikro-organismien opsonisaatiolle ja immuunikompleksien poistamiselle. 

Farmakodynaamiset vaikutukset

Faasin 3 tutkimuksissa ravulitsumabihoidolla havaittiin sekä komplementin estäjiä aiemmin saamattomilla aikuisilla ja pediatrisilla potilailla että ekulitsumabia aiemmin saaneilla PNH-potilailla olevan välitön, täydellinen ja pitkäkestoinen seerumin vapaata C5-proteiinia estävä vaikutus (pitoisuus <0,5 µg/ml) ensimmäisen infuusion päättymiseen mennessä, ja tämä vaikutus säilyi koko 26-viikkoisen hoitojakson ajan kaikilla potilailla. Välitön ja täydellinen seerumin vapaata C5-proteiinia estävä vaikutus havaittiin myös aikuisilla ja pediatrisilla aHUS-potilailla, aikuisilla gMG-potilailla ja aikuisilla NMOSD-potilailla ensimmäisen infuusion päättymiseen mennessä, ja tämä vaikutus säilyi koko ensisijaisen hoitojakson ajan.
PNH-, aHUS-, gMG- ja NMOSD-potilaiden farmakodynaamisen vasteen laajuus ja kesto riippuivat ravulitsumabialtistuksesta. Alle 0,5 µg/ml:n vapaan C5-proteiinin pitoisuus korreloitui maksimaalisen intravaskulaarisen hemolyysin hallinnan ja täydellisen komplementin terminaalisen osan eston kanssa. gMG:ssä komplementin terminaalisen osan aktivoituminen johtaa solukalvoa tuhoavan kompleksin kertymiseen hermo-lihasliitoksessa ja hermo-lihasjohtumisen heikentymiseen. NMOSD-potilailla komplementin terminaalisen osan aktivaatio johtaa MAC:n muodostukseen sekä C5a:sta riippuvaiseen tulehdukseen, astrosyyttien nekroosiin ja ympäröivien gliasolujen ja neuronien vaurioitumiseen.

Kliininen teho ja turvallisuus

Paroksysmaalinen nokturnaalinen hemoglobinuria (PNH)
Ravulitsumabin turvallisuutta ja tehoa aikuisilla PNH-potilailla arvioitiin kahdessa avoimessa, satunnaistetussa, aktiivikontrolloidussa faasin 3 tutkimuksessa: 
· tutkimuksessa, johon osallistui aikuisia PNH-potilaita, jotka eivät olleet aiemmin saaneet hoitoa komplementin estäjillä,
· tutkimuksessa, johon osallistui aikuisia PNH-potilaita, jotka olivat kliiniseltä tilaltaan vakaita saatuaan ekulitsumabihoitoa vähintään edellisten 6 kuukauden ajan.

Ravulitsumabia annettiin kohdassa 4.2 kuvatun suositellun annostusohjelman mukaisesti (4 ravulitsumabi-infuusiota 26 viikon aikana) ja ekulitsumabia ekulitsumabin suositellun annostusohjelman mukaisesti eli 600 mg kerran viikossa ensimmäisten 4 viikon ajan ja sen jälkeen 900 mg 2 viikon välein (15 infuusiota 26 viikon aikana).
Potilaat rokotettiin meningokokki-infektiota vastaan ennen ravulitsumabi- tai ekulitsumabihoidon aloittamista tai aloittamisen yhteydessä tai heille annettiin profylaktista hoitoa asianmukaisilla antibiooteilla siihen saakka, kunnes rokotuksesta oli kulunut 2 viikkoa.
Demografiset ja lähtötilanteen ominaisuudet ravulitsumabi- ja ekulitsumabihoitoryhmien välillä eivät eronneet merkittävästi toisistaan kummassakaan faasin 3 tutkimuksessa. Edellisten 12 kuukauden aikana saatujen verensiirtojen lukumäärä oli samankaltainen ravulitsumabi- ja ekulitsumabihoitoryhmien välillä kummassakin faasin 3 tutkimuksessa.

Tutkimus aikuisilla PNH-potilailla, jotka eivät olleet aiemmin saaneet hoitoa komplementin estäjillä (ALXN1210-PNH-301)

Tutkimus komplementin estäjiä aiemmin saamattomilla potilailla oli 26 viikon pituinen, avoin, satunnaistettu, aktiivikontrolloitu faasin 3 monikeskustutkimus, johon osallistui 246 potilasta. Sitä seurasi pitkäkestoinen jatkovaihe, jonka aikana kaikki potilaat saivat ravulitsumabia. Tutkimukseen otettiin potilaita, joiden sairaus oli hyvin aktiivinen, määritelmänä lähtötilanteen LDH-pitoisuus ≥1,5 × viitealueen yläraja seulonnassa ja vähintään yksi seuraavista PNH:n merkeistä tai oireista 3 kuukauden kuluessa seulonnasta: väsymys, hemoglobinuria, vatsakipu, hengenahdistus, anemia (hemoglobiini < 100 g/l), vakava verisuonitapahtuma (mukaan lukien tromboosi), nielemishäiriö tai erektiohäiriö, tai aiempi punasolusiirto PNH:n vuoksi.

Yli 80 % potilaista kummassakin hoitoryhmässä oli saanut verensiirron tutkimuksen alkamista edeltävien 12 kuukauden aikana. Suurin osa potilaista tutkimuksessa komplementin estäjiä aiemmin saamattomista potilaista oli erittäin hemolyyttisiä lähtötilanteessa; 86,2 %:lla mukaan otetuista potilaista LDH-pitoisuus oli ≥3 × viitealueen yläraja. LDH-pitoisuus on suora intravaskulaarisen hemolyysin mittari PNH:ssa. 

Taulukossa 8 on esitetty komplementin estäjiä aiemmin saamattomilla potilailla tehtyyn tutkimukseen otettujen PNH:ta sairastavien potilaiden lähtötilanteen ominaisuudet, joissa ei havaittu selviä kliinisesti merkittäviä eroja hoitoryhmien välillä.

Taulukko 8: 	Lähtötilanteen ominaisuudet komplementin estäjiä aiemmin saamattomilla potilailla tehdyssä tutkimuksessa
	Muuttuja
	Tunnusluku
	Ravulitsumabi
(N = 125)
	Ekulitsumabi
(N = 121)

	Ikä (vuotta) PNH-diagnoosin yhteydessä
	Keskiarvo (keskihajonta)
Mediaani
Min., maks.
	37,9 (14,90)

34,0
15, 81
	39,6 (16,65)

36,5
13, 82

	Ikä (vuotta) tutkimuksen ensimmäisen infuusion yhteydessä
	Keskiarvo (keskihajonta)
Mediaani
Min., maks.
	44,8 (15,16)

43,0
18, 83
	46,2 (16,24)

45,0
18, 86

	Sukupuoli (n, %)
	Mies
Nainen
	65 (52,0)
60 (48,0)
	69 (57,0)
52 (43,0)

	Hoitoa edeltävä LDH-pitoisuus
	Keskiarvo (keskihajonta)
	1 633,5 (778,75)
	1 578.3 (727,06)

	
	Mediaani
	1 513,5
	1 445,0

	Potilaat, jotka saivat punasolusiirron ensimmäistä annosta edeltävien 12 kuukauden aikana
	n (%)
	103 (82,4)
	100 (82,6)

	Siirrettyjen punasoluyksiköiden lukumäärä ensimmäistä annosta edeltävien 12 kuukauden aikana
	Yhteensä
	925
	861

	
	Keskiarvo (keskihajonta)
	9,0 (7,74)
	8,6 (7,90)

	
	Mediaani
	6,0
	6,0

	PNH-punasolukloonin koko
	Mediaani
	33,6
	34,2

	PNH-granulosyyttikloonin koko
	Mediaani
	93,8
	92,4

	Potilaat, joilla oli PNH:hon liittyviä sairaustilojaa ennen tietoon perustuvaa suostumusta
	n (%)
	121 (96,8)
	120 (99,2)

	Anemia
	
	103 (82,4)
	105 (86,8)

	Hematuria tai hemoglobinuria
	
	81 (64,8)
	75 (62,0)

	Aplastinen anemia
	
	41 (32,8)
	38 (31,4)

	Munuaisten vajaatoiminta
	
	19 (15,2)
	11 (9,1)

	Myelodysplastinen oireyhtymä
	
	7 (5,6)
	6 (5,0)

	Raskauskomplikaatio
	
	3 (2,4)
	4 (3,3)

	Muub
	
	27 (21,6)
	13 (10,7)


a Potilaskertomuksen perusteella. 
b Raportointilomakkeessa olevaan ”Muu”-kategoriaan kuului trombosytopenia, krooninen munuaissairaus, pansytopenia ja useita muita sairaustiloja.

Ensisijaiset päätetapahtumat olivat verensiirron tarpeelta välttyminen sekä hemolyysi, joka mitattiin suoraan LDH-pitoisuuden normalisoitumisena (LDH-pitoisuus ≤1 × viitealueen yläraja, joka on 246 U/l). Tärkeimmät toissijaiset päätetapahtumat olivat LDH-pitoisuuden prosenttimuutos lähtötilanteesta, elämänlaadun muutos (väsymystä mittaavissa FACIT‑Fatigue-pisteissä), niiden potilaiden osuus, joilla esiintyi läpilyöntihemolyysiä, ja niiden potilaiden osuus, joiden hemoglobiini stabilisoitui.

Ravulitsumabi oli vertailukelpoinen ekulitsumabiin nähden molempien ensisijaisten päätetapahtumien, eli punasolusiirron tarpeelta välttymisen tutkimussuunnitelmassa määriteltyjen suositusten mukaisesti ja LDH-pitoisuuden normalisoitumisen päivästä 29 päivään 183, suhteen sekä kaikkien neljän tärkeimmän toissijaisen päätetapahtuman suhteen (kuva 1).

[bookmark: _Ref508958509][bookmark: _Toc511924357]Kuva 1: 	Ensisijaisten ja toissijaisten päätetapahtumien analyysi – koko analyysijoukko (komplementin estäjiä aiemmin saamattomilla potilailla tehty tutkimus)
	
	
	Ravulitsumabi
(N = 125)
	Ekulitsumabi
(N = 121)
	Ero (95 %:n luottamusväli)

	Verensiirron tarpeelta välttyminen (%)
	

	73,6
	66,1
	6,8 (-4,7, 18,1)

	
	
	
	
	

	LDH-pitoisuuden normalisoituminen
	
	
	
	Kerroinsuhde (95 %:n luottamusväli)

	(kerroinsuhde)
	
	53,6
	49,4
	1,19 (0,80, 1,77)

	
	
	
	
	

	
	
	
	
	Ero (95 %:n luottamusväli)

	LDH-pitoisuuden muutos lähtötilanteesta (%)
	
	-76,8
	-76,0
	0,8 (-3,6, 5,2)

	Muutos FACIT-Fatigue-pisteissä
	
	7,1
	6,4
	0,7 (-1,2, 2,6)

	Läpilyöntihemolyysi (%)
	
	4,0
	10,7
	6,7 (-0,2, 14,2)

	Hemoglobiinin stabilisoituminen (%)
	
	68,0
	64,5
	2,9 (-8,8, 14,6)

	
	
	
	
	

	
	Ekulitsumabin eduksi
	Ravulitsumabin eduksi
	
	
	


Huom: Mustat kolmiot osoittavat vertailukelpoisuusmarginaalit ja harmaat pisteet piste-estimaatit.
Huom: LDH = laktaattidehydrogenaasi; FACIT = kroonisen sairauden hoidon funktionaalinen arviointi (Functional Assessment of Chronic Illness Therapy).

Tutkimuksen lopulliseen tehokkuusanalyysiin kuuluivat kaikki ravulitsumabihoitoa milloin tahansa saaneet potilaat (n = 244). Näiden potilaiden hoidon mediaanikesto oli 1 423 päivää. Lopullisella analyysillä vahvistettiin, että ensisijaisen arviointijakson aikana havaitut ravulitsumabihoidon vasteet säilyivät koko tutkimuksen ajan.

Tutkimus aikuisilla PNH-potilailla, jotka olivat aiemmin saaneet hoitoa ekulitsumabilla (ALXN1210-PNH-302)

Tutkimus ekulitsumabia aiemmin saaneilla potilailla oli 26 viikon pituinen, avoin, satunnaistettu, aktiivikontrolloitu faasin 3 monikeskustutkimus, johon osallistui 195 PNH-potilasta, jotka olivat kliiniseltä tilaltaan vakaita (LDH-pitoisuus ≤1,5 × viitealueen yläraja) saatuaan hoitoa ekulitsumabilla vähintään edellisten 6 kuukauden ajan. Sitä seurasi pitkäkestoinen jatkovaihe, jonka aikana kaikki potilaat saivat ravulitsumabia.

PNH-sairauskertomus oli samankaltainen ravulitsumabi- ja ekulitsumabihoitoryhmien välillä. Edellisten 12 kuukauden aikana saatujen verensiirtojen lukumäärä oli samankaltainen ravulitsumabi- ja ekulitsumabihoitoryhmien välillä, ja yli 87 % potilaista kummassakin hoitoryhmässä ei ollut saanut verensiirtoa tutkimuksen alkamista edeltävien 12 kuukauden aikana. Keskimääräinen PNH-punasolukloonin koko oli 60,05 %, keskimääräinen PNH-granulosyyttikloonin koko oli 83,30 % ja keskimääräinen PNH-monosyyttikloonin koko oli 85,86 %.

Taulukossa 9 on esitetty ekulitsumabia aiemmin saaneilla potilailla tehtyyn tutkimukseen otettujen PNH-potilaiden lähtötilanteen ominaisuudet, joissa ei havaittu selviä kliinisesti merkittäviä eroja hoitoryhmien välillä.

Taulukko 9: 	Lähtötilanteen ominaisuudet ekulitsumabia aiemmin saaneilla potilailla tehdyssä tutkimuksessa
	Muuttuja
	Tunnusluku
	Ravulitsumabi
(N = 97)
	Ekulitsumabi
(N = 98)

	Ikä (vuotta) PNH-diagnoosin yhteydessä
	Keskiarvo (keskihajonta)
Mediaani
Min., maks.
	34,1 (14,41)

32,0
6, 73
	36,8 (14,14)

35,0
11, 74

	Ikä (vuotta) tutkimuksen ensimmäisen infuusion yhteydessä
	Keskiarvo (keskihajonta)
Mediaani
Min., maks.
	46,6 (14,41)

45,0
18, 79
	48,8 (13,97)

49,0
23, 77

	Sukupuoli (n, %)
	Mies
Nainen
	50 (51,5)
47 (48,5)
	48 (49,0)
50 (51,0)

	Hoitoa edeltävä LDH-pitoisuus
	Keskiarvo (keskihajonta)
	228,0 (48,71)
	235,2 (49,71)

	
	Mediaani
	224,0
	234,0

	Potilaat, jotka saivat punasolujen/kokoveren siirtoja ensimmäistä annosta edeltävien 12 kuukauden aikana
	n (%)
	13 (13,4)
	12 (12,2)

	Siirrettyjen punasolu-/kokoveriyksiköiden lukumäärä ensimmäistä annosta edeltävien 12 kuukauden aikana
	Yhteensä
	103
	50

	
	Keskiarvo (keskihajonta)
	7,9 (8,78)
	4,2 (3,83)

	
	Mediaani
	4,0
	2,5

	Potilaat, joilla oli PNH:hon liittyviä sairaustilojaa ennen tietoon perustuvaa suostumusta
	n (%)
	90 (92,8)
	96 (98,0)

	Anemia
	
	64 (66,0)
	67 (68,4)

	Hematuria tai hemoglobinuria
	
	47 (48,5)
	48 (49,0)

	Aplastinen anemia
	
	34 (35,1)
	39 (39,8)

	Munuaisten vajaatoiminta
	
	11 (11,3)
	7 (7,1)

	Myelodysplastinen oireyhtymä
	
	3 (3,1)
	6 (6,1)

	Raskauskomplikaatio
	
	4 (4,1)
	9 (9,2)

	Muub
	
	14 (14,4)
	14 (14,3)


a Potilaskertomuksen perusteella. 
b Raportointilomakkeessa olevaan ”Muu”-kategoriaan kuului neutropenia, krooninen munuaissairaus, trombosytopenia ja useita muita sairaustiloja.

Ensisijainen päätetapahtuma oli hemolyysi, joka mitattiin LDH-pitoisuuden prosenttimuutoksena lähtötilanteesta. Toissijaiset päätetapahtumat olivat niiden potilaiden osuus, joilla esiintyi läpilyöntihemolyysiä, elämänlaadun muutos (väsymystä mittaavissa FACIT‑Fatigue-pisteissä), verensiirron tarpeelta välttyminen ja niiden potilaiden osuus, joiden hemoglobiini stabilisoitui.

Ravulitsumabi oli vertailukelpoinen ekulitsumabiin nähden ensisijaisen päätetapahtuman, eli LDH-pitoisuuden prosenttimuutoksen lähtötilanteesta päivään 183, suhteen sekä kaikkien neljän tärkeimmän toissijaisen päätetapahtuman suhteen (kuva 2).

Kuva 2: 	Ensisijaisten ja toissijaisten päätetapahtumien analyysi – koko analyysijoukko (ekulitsumabia aiemmin saaneilla potilailla tehty tutkimus)
	
	
	Ravulitsumabi
(N = 97)
	Ekulitsumabi
(N = 98)
	Ero (95 %:n luottamusväli)

	
	

	
	
	

	LDH-pitoisuuden muutos lähtötilanteesta (%)
	
	-0,8
	8,4
	9,2 (-0,4, 18,8)

	
	
	
	
	

	Läpilyöntihemolyysi (%)
	
	0
	5,1
	5,1 (-8,9, 19,0)

	Muutos FACIT-Fatigue-pisteissä
	
	2,0
	0,5
	1,5 (-0,2, 3,2)

	
	
	
	
	

	Verensiirron tarpeelta välttyminen (%)
	
	87,6
	82,7
	5,5 (-4,3, 15,7)

	Hemoglobiinin stabilisoituminen (%)
	
	76,3
	75,5
	1,4 (-10,4, 13,3)

	
	
	
	
	

	
	
	
	
	

	
	Ekulitsumabin eduksi
	Ravulitsumabin eduksi
	
	
	


Huom: Mustat kolmiot osoittavat vertailukelpoisuusmarginaalit ja harmaat pisteet piste-estimaatit.
LDH = laktaattidehydrogenaasi.

Tutkimuksen lopulliseen tehokkuusanalyysiin kuuluivat kaikki ravulitsumabihoitoa milloin tahansa saaneet potilaat (n=192). Näiden potilaiden hoidon mediaanikesto oli 968 päivää. Lopullisella analyysilla vahvistettiin, että ensisijaisen arviointijakson aikana havaitut ravulitsumabihoidon vasteet säilyivät koko tutkimuksen ajan.

Epätyypillinen hemolyyttis-ureeminen oireyhtymä (aHUS)

Tutkimus aikuisilla aHUS-potilailla (ALXN1210-aHUS-311)

[bookmark: _Hlk179285739]Aikuisilla tehty tutkimus oli yhdellä hoitoryhmällä toteutettu faasin 3 monikeskustutkimus, johon otetuilla potilailla oli dokumentoitu aHUS, ei ollut aiempia komplementin estäjähoitoja ennen tutkimukseen osallistumista sekä oli näyttöä tromboottisesta mikroangiopatiasta (TMA). Tutkimus koostui 26 viikon pituisesta alkuarviointivaiheesta, jonka jälkeen potilailla oli mahdollisuus osallistua enintään 4,5 vuotta kestävään jatkovaiheeseen.
[bookmark: _Hlk179190692]Tutkimukseen otettiin yhteensä 58 potilasta, joilla oli dokumentoitu aHUS. Tutkimuksen mukaanottokriteerit sulkivat pois potilaat, joilla oli ADAMTS13:n (disintegriini ja metalloproteinaasi, jossa on trombospondiini 13 rakennekuvioita) puutoksesta johtuva TMA, tai Shiga-toksiinia tuottavan Escherichia colin aiheuttama hemolyyttis-ureeminen oireyhtymä (STEC-HUS) ja kobalamiini C‑metabolian geneettinen häiriö. Kaksi potilasta suljettiin pois koko analyysipopulaatiosta STEC-HUS-diagnoosin varmistumisen takia. Potilaista 93 %:lla oli lähtötilanteessa munuaisten ulkopuolisia löydöksiä (sydän ja verisuonisto, keuhkot, keskushermosto, ruoansulatuskanava, iho, luustolihakset) tai aHUS-oireita.

Taulukossa 10 on esitetty ALXN1210‑aHUS‑311-tutkimukseen otettujen, koko analyysipopulaation muodostaneiden 56 aikuispotilaan demografiset tiedot ja lähtötilanteen ominaisuudet.

Taulukko 10: 	Lähtötilanteen ominaisuudet aikuisilla tehdyssä tutkimuksessa
	Muuttuja
	Tunnusluku
	Ravulitsumabi
(N = 56)

	Ikä (vuotta) ensimmäisen infuusion ajankohtana 
	Keskiarvo (keskihajonta)
Min., maks.
	42,2 (14,98)
19,5; 76,6

	Sukupuoli
  Mies
	
n (%)
	
19 (33,9)

	Rotu
  Aasialainen
  Valkoihoinen
  Tuntematon/muu
	n (%)
	
15 (26,8)
29 (51,8)
12 (21,4)

	Aiempi elinsiirto
	n (%)
	8 (14,3)

	Veren trombosyytit (109/l)
 
	n
Mediaani (min., maks.)
	56
95,25 (18; 473)

	Veren hemoglobiini (g/l)
 
	n
Mediaani (min., maks.)
	56
85,00 (60,5; 140)

	Seerumin LDH (U/l)
 
	n
Mediaani (min., maks.)
	56
508,00 (229,5; 3 249)

	eGFR (ml/min/1,73 m2) 
 
	n
Mediaani (min., maks.)
	55
10,00 (4; 80)

	Dialyysihoitoa saavat potilaat
	N (%)
	29 (51,8)

	Äskettäin synnyttäneet potilaat
	N (%)
	8 (14,3)


Huom.: prosenttiosuudet perustuvat potilaiden kokonaismäärään.
Lyhenteet: eGFR = arvioitu glomerulusten suodatusnopeus; LDH = laktaattidehydrogenaasi; maks. = suurin; min. = pienin.

Ensisijainen päätetapahtuma oli täydellinen TMA-vaste 26 viikon pituisen alkuarviointivaiheen aikana eli hematologisten muuttujien normalisoituminen (trombosyyttiarvo ≥ 150 x 109/l ja LDH ≤ 246 U/l) sekä seerumin kreatiniiniarvon paraneminen ≥ 25 %:lla lähtötilanteen arvosta. Potilaiden oli täytettävä kaikki täydellisen TMA-vasteen kriteerit kahdessa erillisessä arvioinnissa, joiden välissä oli vähintään 4 viikon (28 vuorokauden) tauko, sekä kaikissa näiden arvioiden välillä mahdollisesti tehdyissä mittauksissa.

Täydellinen TMA-vaste todettiin 30 potilaalla 56:sta (53,6 %) 26 viikon pituisen alkuarviointivaiheen aikana, kuten taulukossa 11 on esitetty.

Taulukko 11:	Täydellinen TMA-vaste ja täydellisen TMA-vasteen osa-alueiden analyysi 26 viikon pituisessa alkuarviointivaiheessa (ALXN1210-aHUS-311)
	
	Yhteensä
	Vasteen saavuttaneet

	
	
	n
	Osuus (95 %:n luottamusväli)a

	Täydellinen TMA-vaste
	56
	30
	0,536 (0,396; 0,675)

	Täydellisen TMA-vasteen osa-alueet
	
	
	

	Trombosyyttiarvon normalisoituminen
	56
	47
	0,839 (0,734; 0,944)

	LDH-arvon normalisoituminen
	56
	43
	0,768 (0,648; 0,887)

	Seerumin kreatiniiniarvon paraneminen
≥ 25 %:lla lähtötilanteeseen nähden
	56
	33
	0,589 (0,452; 0,727)

	Veriarvojen normalisoituminen
	56
	41
	0,732 (0,607; 0,857)


a 95 %:n luottamusvälit osuuksille perustuvat jatkuvuuskorjattuun asymptoottiseen Gaussin likiarvomenetelmään.
Lyhenteet: LDH = laktaattidehydrogenaasi; TMA = tromboottinen mikroangiopatia.

Täydellinen TMA-vaste todettiin lisäksi kuudella muulla potilaalla jatkovaiheen päivinä 169, 302, 401, 407, 1 247 ja 1 359 eli täydellinen TMA-vaste saavutettiin yhteensä 36 potilaalla 56:sta (64,3 %; 95 %:n luottamusväli: 50,8 %; 77,7 %) tutkimuksen loppuun mennessä. Yksittäisillä osa-alueilla vasteen saavuttaneiden määrä suureni trombosyyttiarvon normalisoitumisen kohdalla 48 potilaaseen (85,7 %; 95 %:n luottamusväli: 75,7 %; 95,8 %), LDH-arvon normalisoitumisen kohdalla 49 potilaaseen (87,5 %; 95 %:n luottamusväli: 77,9 %; 97,1 %) ja munuaistoiminnan paranemisen kohdalla 37 potilaaseen (66,1 %; 95 %:n luottamusväli: 52,8 %; 79,4 %).

Mediaaniaika täydellisen TMA-vasteen saavuttamiseen oli 86 vuorokautta (7–1 359 vuorokautta). Keskimääräisen trombosyyttiarvon nopeaa nousua havaittiin pian ravulitsumabihoidon aloittamisen jälkeen; arvo nousi lähtötilanteen arvosta 118,52 × 109/l arvoon 243,54 × 109/l päivänä 8 ja pysyi arvoa 227 × 109/l suurempana kaikilla alkuarviointivaiheen (26 viikkoa) myöhemmillä käynneillä. Keskimääräinen LDH-arvo laski vastaavasti lähtötilanteen arvosta kahden ensimmäisen hoitokuukauden aikana ja säilyi sen jälkeen samanlaisena alkuarviointivaiheen (26 viikkoa) loppuun asti.

Yli kahdella kolmasosalla potilaspopulaatiosta, jolla oli lähtötilanteessa CKD-asteen 4 tai 5 krooninen munuaissairaus, CKD-aste pieneni vähintään yhdellä asteella tutkimuksen päivään 743 mennessä. eGFR-arvona mitattu munuaistoiminnan paraneminen pysyi vakaana tutkimuksen loppuun asti. Monilla potilailla (19/30) kroonisen munuaissairauden asteen pieneneminen jatkui 26 viikon pituisen alkuarviointivaiheen aikana täydellisen TMA-vasteen saavuttamisen jälkeen. 

Niistä 27 potilaasta, jotka eivät tarvinneet dialyysihoitoa tutkimukseenottovaiheessa, 19 potilasta pärjäsi koko tutkimusjakson ilman dialyysihoitoa. Dialyysihoito aloitettiin tutkimuksen aikana 8 potilaalle, joista kaksi lopetti dialyysihoidon tutkimuksen aikana. Yksi dialyysihoidon tutkimuksen jatkovaiheen aikana lopettaneista potilaista aloitti dialyysihoidon uudelleen ja jatkoi sitä tutkimuksen päättymiseen asti.

Taulukko 12:	Toissijaiset tehotulokset ALXN1210‑aHUS‑311-tutkimuksen 26 viikon pituisessa alkuarviointivaiheessa
	Muuttujat
	ALXN1210‑aHUS‑311-tutkimus
(N = 56)

	Hematologiset TMA-muuttujat, päivä 183
Veren trombosyytit (109/l)
Keskiarvo (keskihajonta)
Mediaani
Seerumin LDH (U/l)
Keskiarvo (keskihajonta)
Mediaani
	Todettu arvo (n = 48)


237,96 (73,528)
232,00

194,46 (58,099)
176,50
	Muutos lähtötilanteesta (n = 48)

114,79 (105,568)
125,00

-519,83 (572,467)
-310,75

	Hemoglobiiniarvon nousu ≥ 20 g/l lähtötilanteesta, vahvistettu alkuarviointivaiheen aikana
n/m 
osuus (95 %:n luottamusväli)**
	


40/56
0,714 (0,587; 0,842)

	Kroonisen munuaissairauden asteen muutos lähtötilanteesta, päivä 183
Parania
n/m
Osuus (95 %:n luottamusväli)*
Pahenib
n/m
Osuus (95 %:n luottamusväli)*
	


32/47
0,681 (0,529; 0,809)

2/13
0,154 (0,019; 0,454)

	eGFR (ml/min/1,73 m2), päivä 183 

Keskiarvo (keskihajonta)
Mediaani
	Todettu arvo (n = 48)

51,83 (39,162)
40,00
	Muutos lähtötilanteesta (n = 47)
34,80 (35,454)
29,00


Huom: n: niiden potilaiden lukumäärä, joista oli saatavana tietoa spesifistä arviointia varten päivän 183 käynnillä. m: spesifiset kriteerit täyttäneiden potilaiden lukumäärä. Kroonisen munuaissairauden (CKD) aste määritetään National Kidney Foundation -säätiön Chronic Kidney Disease Stage -asteikolla. Aste 5 on huonoin ja aste 1 paras luokitus. Lähtötilanteen arvo johdetaan viimeisestä saatavana olevasta eGFR-arvosta, joka on mitattu ennen hoidon aloittamista. Parani/paheni: verrattuna kroonisen munuaissairauden asteeseen lähtötilanteessa. *95 %:n luottamusvälit perustuvat eksakteihin luottamusrajoihin, jotka on määritetty Clopper–Pearsonin menetelmällä.a Lukuun ottamatta potilaita, joilla on lähtötilanteessa asteen 1 krooninen munuaissairaus, koska siinä ei voi tapahtua paranemista. b Lukuun ottamatta potilaita, joilla on lähtötilanteessa asteen 5 sairaus, koska siinä ei voi tapahtua pahenemista.
Lyhenteet: eGFR = arvioitu glomerulusten suodatusnopeus; LDH = laktaattidehydrogenaasi; TMA = tromboottinen mikroangiopatia. 

Tutkimuksen lopullinen tehoanalyysi kaikista potilaista, jotka saivat ravulitsumabia hoidon mediaanikeston ollessa 130,36 viikkoa, vahvisti, että ensisijaisen arviointijakson aikana havaitut ravulitsumabihoidon vasteet säilyivät koko tutkimuksen ajan.

Yleistynyt myasthenia gravis (gMG)

Tutkimus aikuisilla gMG-potilailla

Ravulitsumabin tehoa ja turvallisuutta aikuisilla gMG-potilailla arvioitiin faasin 3 satunnaistetussa, kaksoissokkoutetussa, lumekontrolloidussa monikeskustutkimuksessa (ALXN1210-MG-306). Tutkimuksen jälkeen siihen osallistuneilla potilailla oli mahdollisuus osallistua avoimeen jatkohoitojaksoon, jossa kaikki potilaat saivat ravulitsumabia.

Tutkimukseen otetuilla gMG-potilailla (diagnoosista kulunut vähintään 6 kuukautta) oli positiivinen tulos serologisesta asetyylikoliinireseptori (AchR) -vasta-ainetestistä, kliininen MGFA (Myasthenia Gravis Foundation of America) -luokka II–IV sekä jäljellä olevia oireita, joiden määritelmänä oli MG-ADL (Myasthenia Gravis Activities of Daily Living) -kokonaispistemäärä ≥ 6. Potilaat satunnaistettiin saamaan joko ravulitsumabia (N = 86) tai lumelääkettä (N = 89). Immunosuppressanttihoitoa (kortikosteroideja, atsatiopriinia, syklofosfamidia, siklosporiinia, metotreksaattia, mykofenolaattimofetiilia tai takrolimuusia) saavien potilaiden annettiin jatkaa hoitoaan koko tutkimuksen ajan. Myös varahoito (suuret kortikosteroidiannokset, plasmanvaihto/plasmafereesi tai IVIg-hoito) sallittiin, jos potilaalla esiintyi tutkimussuunnitelman määritelmän mukaista kliinistä pahenemista.

Yhteensä 162 (92,6 %) potilasta oli mukana ALXN1210-MG-306-tutkimuksen 26 viikon pituisen satunnaiskontrolloidun hoitojakson loppuun asti. Potilaiden lähtötilanteen ominaisuudet on esitetty taulukossa 13. Suurin osa (97 %) tutkimukseen otetuista potilaista oli saanut vähintään yhtä seuraavista immunomoduloivista hoidoista tutkimukseen ottamista edeltävien 2 vuoden aikana: immunosuppressanttihoito, plasmanvaihto/plasmafereesi, IVIg-hoito.

Taulukko 13:	Sairauteen liittyvät ominaisuudet tutkimuksen ALXN1210-MG-306 lähtötilanteessa
	Muuttuja
	Tunnusluku
	Lumelääke
(N = 89)
	Ravulitsumabi
(N = 86)

	Sukupuoli
  Mies
  Nainen
	n (%)
	
44 (49,4)
45 (50,6)
	
42 (48,8)
44 (51,2)

	Ikä (vuotta) ensimmäisen annoksen yhteydessä
	Keskiarvo (keskihajonta)
(min., maks.)
	
53,3 (16,05)
(20, 82)
	
58,0 (13,82)
(19, 79)

	Iäkkäät (≥ 65 vuoden ikäiset) potilaat tutkimuksen alkaessa
	n (%)
	24 (27,0)
	30 (34,9)

	MG:n kesto diagnoosista laskien (vuotta)
	Keskiarvo (keskihajonta)
(min., maks.)
Mediaani
	
10,0 (8,90)
(0,5; 36,1)
7,6
	
9,8 (9,68)
(0,5; 39,5)
5,7

	Lähtötilanteen MG-ADL-pisteet
	Keskiarvo (keskihajonta)
(min., maks.)
Mediaani
	
8,9 (2,30)
(6,0; 15,0)
9,0
	
9,1 (2,62)
(6,0; 24,0)
9,0

	Lähtötilanteen QMG-pisteet
	Keskiarvo (keskihajonta)
(min., maks.)
Mediaani
	
14,5 (5,26)
(2,0; 27,0)
14,0
	
14,8 (5,21)
(6,0; 39,0)
15,0

	Lähtötilanteen MGFA-luokka
  Luokka II (lievä heikkous)
  Luokka III (keskivaikea heikkous)
  Luokka IV (vaikea heikkous)
	n (%)
	
39 (44)
45 (51)
5 (6)
	
39 (45)
41 (48)
6 (7)

	Potilaat, joille tehty aiempi intubaatio diagnoosin jälkeen (MGFA-luokka V)
	n (%)
	9 (10,1)
	8 (9,3)

	Potilaat, joilla ollut aiempi myasteeninen kriisi diagnoosin jälkeena
	n (%)
	17 (19,1)
	21 (24,4)

	Vakaiden immunosuppressanttihoitojen lukumääräb tutkimukseen otettaessa
0
1
≥ 2
	n (%)
	

8 (9,0)
34 (38,2)
47 (52,8)
	

10 (11,6)
40 (46,5)
36 (41,9)


a Tiedot aiemmista myasteenisista kriiseistä kerättiin sairauskertomuksesta, eikä niitä arvioitu kliinisen tutkimussuunnitelman määritelmän perusteella.
b Immunosuppressanttihoidot käsittivät kortikosteroidit, atsatiopriinin, syklofosfamidin, siklosporiinin, metotreksaatin, mykofenolaattimofetiilin ja takrolimuusin.
Lyhenteet: maks. = maksimi; min. = minimi; MG = myasthenia gravis; MG-ADL = Myasthenia Gravis Activities of Daily Living; MGFA = Myasthenia Gravis Foundation of America; QMG = Quantitative Myasthenia Gravis
Ensisijainen päätetapahtuma oli MG-ADL-kokonaispisteiden muutos lähtötilanteesta viikolle 26.
Toissijaisia päätetapahtumia, joilla arvioitiin niin ikään muutosta lähtötilanteesta viikolle 26, olivat muutos QMG (Quantitative Myasthenia Gravis) -kokonaispisteissä, niiden potilaiden osuus, joiden QMG-kokonaispisteet paranivat vähintään 5 pisteellä ja MG-ADL-kokonaispisteet vähintään 3 pisteellä, sekä muutokset elämänlaatua mittaavissa arvioinneissa.
Ravulitsumabi paransi MG-ADL-kokonaispisteitä tilastollisesti merkitsevästi verrattuna lumelääkkeeseen. Ensisijaisen päätetapahtuman ja toissijaisten päätetapahtumien tulokset on esitetty taulukossa 14.

Taulukko 14:	Ensisijaisen päätetapahtuman ja toissijaisten päätetapahtumien analyysi
	Tehon päätepahtumat viikon 26 aikapisteessä
	Lumelääke
(N = 89)
LS-keskiarvo (SEM) 
	Ravulitsumabi
(N = 86)
LS-keskiarvo (SEM)
	Vertailun tunnusluku
	Hoitovaikutus
(95 %:n CI)
	p-arvo
(toistettujen mittausten sekamallia käytettäessä)

	MG-ADL
	-1,4 (0,37)
	-3,1 (0,38)
	Ero muutoksessa lähtötilanteesta
	-1,6 (-2,6; -0,7)
	0,0009

	QMG
	-0,8 (0,45)
	-2,8 (0,46)
	Ero muutoksessa lähtötilanteesta
	-2,0 (-3,2; -0,8)
	0,0009

	MG-QoL15r
	-1,6 (0,70)
	-3,3 (0,71)
	Ero muutoksessa lähtötilanteesta
	-1,7 (-3,4; 0,1)
	0,0636

	Neuro‑QoL‑fatigue
	-4,8 (1,87)
	-7,0 (1,92)
	Ero muutoksessa lähtötilanteesta
	-2,2 (-6,9; 2,6)
	0,3734 a


a Päätetapahtumaa ei testattu muodollisesti tilastollisen merkitsevyyden suhteen; nimellinen p-arvo raportoitiin.
Lyhenteet: CI = luottamusväli; LS = pienimmän neliösumman; MG-ADL = Myasthenia Gravis Activities of Daily Living; MG-QoL15r = Revised Myasthenia Gravis Quality of Life 15‑item scale; Neuro-QoL-fatigue = Neurological Quality of Life Fatigue; QMG = Quantitative Myasthenia Gravis; SEM = keskiarvon keskivirhe.

Kliinisen vasteen saavuttaminen MG-ADL-kokonaispisteiden osalta määriteltiin tutkimuksessa ALXN1210-MG-306 vähintään 3 pisteen parannuksena. Tämän kliinisen vasteen saavuttaneiden osuus viikon 26 aikapisteessä oli 56,7 % ravulitsumabiryhmässä ja 34,1 % lumelääkeryhmässä (nimellinen p = 0,0049). Kliinisen vasteen saavuttaminen QMG-kokonaispisteiden osalta määriteltiin vähintään 5 pisteen parannuksena. Tämän kliinisen vasteen saavuttaneiden osuus viikon 26 aikapisteessä oli 30,0 % ravulitsumabiryhmässä ja 11,3 % lumelääkeryhmässä (p = 0,0052).

Taulukosta 15 käy ilmi, kuinka monella potilaalla havaittiin kliinistä pahenemista ja kuinka monta potilasta tarvitsi varahoitoa 26 viikon pituisen satunnaiskontrolloidun hoitojakson aikana.

Taulukko 15:	Kliininen pahentuminen ja varahoito
	Muuttuja
	Tunnusluku
	Lumelääke
(N = 89)
	Ravulitsumabi
(N = 86)

	Potilaat, joilla havaittiin kliinistä pahentumista
	n (%)
	15 (16,9)
	8 (9,3)

	Potilaat, jotka tarvitsivat varahoitoaa
	n (%)
	14 (15,7)
	8 (9,3)


a Varahoito käsitti suuret kortikosteroidiannokset, plasmanvaihdon/plasmafereesin tai IVIg-hoidon.

[bookmark: _Hlk85122283]Potilailla, jotka saivat aluksi Ultomiris-hoitoa satunnaiskontrolloidussa hoitojaksossa ja jotka jatkoivat sen jälkeen Ultomiris-hoidon saamista enintään 164 viikon ajan avoimessa jatkohoitojaksossa, hoitovaikutus säilyi (kuva 3). Potilailla, jotka saivat aluksi lumelääkettä 26 viikon pituisessa satunnaiskontrolloidussa hoitojaksossa ja sen jälkeen Ultomiris-hoitoa avoimessa jatkohoitojaksossa, hoitovaste saavutettiin jatkohoitojaksossa nopeasti ja sen havaittiin säilyvän kaikkien päätetapahtumien osalta, mukaan lukien MG-ADL ja QMG (kuva 3). Hoidon mediaanikesto oli noin 2 vuotta.

Kuva 3:	MG-ADL-kokonaispisteiden (A) ja QMG-kokonaispisteiden (B) muutos satunnaiskontrolloidun hoitojakson lähtötilanteesta enintään viikolle 164 (keskiarvo ja 95 %:n CI)
 


[image: ]
Huom.: 
Satunnaistetun ja kontrolloidun jakson luvut perustuvat 175 potilaasta saatuihin tietoihin. Avoimen jatkohoitojakson luvut perustuvat 161 potilaasta saatuihin tietoihin.
Lyhenteet: CI = luottamusväli; MG-ADL = Myasthenia Gravis Activities of Daily Living; QMG = Quantitative Myasthenia Gravis

Tutkimuksen avoimessa jatkohoitojaksossa kliinikoilla oli mahdollisuus säätää immunosuppressanttihoitoja. Avoimen jatkohoitojakson lopussa (Ultomiris-hoidon mediaanikesto sekä satunnaistetun ja kontrolloidun jakson että avoimen jatkohoitojakson aikana oli 759 vuorokautta) 30,1 % potilaista pienensi kortikosteroidihoidon vuorokausiannostaan ja 12,4 % lopetti kortikosteroidihoidon. Yleisin syy kortikosteroidihoitojen muutoksiin oli MG-oireiden lievittyminen ravulitsumabihoidon aikana.

Neuromyelitis optica -kirjon häiriö (NMOSD)

Tutkimus aikuisilla NMOSD-potilailla

Ravulitsumabin tehoa AQP4-vasta-ainepositiivisilla NMOSD-potilailla arvioitiin maailmanlaajuisessa avoimessa kliinisessä tutkimuksessa (ALXN1210-NMO-307).

Tutkimukseen ALXN1210-NMO-307 otettiin 58 aikuista NMOSD-potilasta, joilla oli positiivinen serologinen testitulos AQP4-vasta-aineille, vähintään 1 relapsi seulontavaihetta edeltävien 12 kuukauden aikana ja pistemäärä ≤ 7 laajennetulla toimintakyvyn rajoittuneisuusasteikolla (EDSS). Aiempi hoito immunosuppressanteilla ei ollut mukaan oton vaatimuksena, ja 51,73,4 % potilaista sai ravulitsumabimonoterapiaa. Valittuja immunosuppressanttihoitoja (kortikosteroidit, atsatiopriini, mykofenolaattimofetiili, takrolimuusi) saavien potilaiden sallittiin jatkaa hoitoaan yhdessä ravulitsumabin kanssa, edellyttäen, että annostus oli vakaa tutkimusviikolle 106 asti. Lisäksi akuutti relapsin hoito (suuret kortikosteroidiannokset, plasmanvaihto/plasmafereesi tai IVIg-hoito) sallittiin, jos potilaalla esiintyi relapsi tutkimuksen aikana.

Tutkimukseen otettujen potilaiden keski-ikä oli 47,4 vuotta (vaihteluväli 18–74 vuotta), ja suurin osa potilaista oli naisia (90 %). Potilaiden mediaani-ikä NMOSD:n ensimmäisen kliinisen ilmenemisen yhteydessä oli 42,5 vuotta (vaihteluväli 16–73 vuotta). Lähtötilanteen sairausominaisuudet on esitetty taulukossa 16.

Taulukko 16: 	Potilaiden sairaushistoria ja lähtötilanteen ominaisuudet tutkimuksessa
ALXN1210-NMO-307
	Muuttuja 
	Tunnusluku
	ALXN1210-NMO-307 
Ravulitsumabi
(N = 58)

	Aika NMOSD:n ensimmäisestä kliinisestä ilmenemisestä ensimmäiseen tutkimuslääkeannokseen (vuotta) 
	Keskiarvo (SD)
	5,2 (6,38)

	
	Mediaani
	2,0

	
	Min., maks.
	0,19; 24,49

	Vuotuisten relapsien määrä seulontaa edeltävien 24 kuukauden aikana
	Keskiarvo (SD)
	1,87 (1,59)

	
	Mediaani
	1,44

	
	Min., maks.
	0,5; 6,9

	Lähtötilanteen HAI-pisteet
	Keskiarvo (SD)
	1,2 (1,42)

	
	Mediaani
	1,0

	
	Min., maks.
	0, 7

	Lähtötilanteen EDSS-pisteet
	Keskiarvo (SD)
	3,30 (1,58)

	
	Mediaani
	3,25

	
	Min., maks.
	0,0; 7,0

	Potilaat, jotka olivat milloin tahansa aiemmin saaneet rituksimabia
	n (%)
	21 (36,2)

	Potilaat, jotka saivat pelkkää vakaa-annoksista kortikosteroidihoitoa tutkimukseen otettaessa
	n (%)
	12 11 (20,719,0)

	Potilaat, jotka eivät saaneet mitään immunosuppressanttihoitoa tutkimukseen otettaessa
	n (%)
	30 31 (51,753,4)


Lyhenteet: EDSS = laajennettu toimintakyvyn rajoittuneisuusasteikko (Expanded Disability Status Scale); HAI = Hauserin liikkumisindeksi (Hauser Ambulation Index); Maks. = maksimi; Min. = minimi; NMOSD = neuromyelitis optica -kirjon häiriö; SD = keskihajonta. 

Tutkimuksen ALXN1210-NMO-307 ensisijainen päätetapahtuma oli aika ensimmäiseen tutkimuksen aikana esiintyneeseen, riippumattoman arviointikomitean vahvistamaan relapsiin. Ravulitsumabihoitoa saavilla potilailla ei esiintynyt vahvistettuja relapseja ensisijaisen hoitojakson aikana. Kellään ravulitsumabia saavista potilaista ei esiintynyt relapseja seurantavaiheessa, jonka mediaanikesto oli 90,93 viikkoa. Ravulitsumabihoitoa saavien potilaiden päätetapahtuman tulos oli yhdenmukainen relapsittomuus riippumatta siitä, saivatko potilaat samanaikaista immunosuppressanttihoitoa vai ei.
Lopullisessa tehoanalyysissä, jossa seurantavaiheen mediaani oli 170,29 viikkoa, ravulitsumabihoitoa saavilla potilailla ei esiintynyt vahvistettuja relapseja tutkimuksen loppuun asti. Ensisijaisen arviointijakson aikana havaitut ravulitsumabihoidon vasteet säilyivät koko tutkimuksen ajan. Lisäksi niiden 27 potilaan joukossa, jotka saivat lähtötilanteessa immunosuppressanttihoitoa, 17:lla (63 %) vähintään yksi immunosuppressanttihoito väheni tai se lopetettiin ravulitsumabihoidon aikana. 

Ravulitsumabia ei ole tutkittu NMOSD-potilaiden relapsien akuutissa hoidossa.

Pediatriset potilaat

Paroksysmaalinen nokturnaalinen hemoglobinuria (PNH)

Tutkimus pediatrisilla PNH-potilailla (ALXN1210-PNH-304)

Pediatrinen tutkimus (ALXN1210-PNH-304) on avoin faasin 3 monikeskustutkimus ekulitsumabia aiemmin saaneilla ja komplementin estäjiä aiemmin saamattomilla pediatrisilla PNH-potilailla. Välianalyysin tuloksissa yhteensä 13 pediatrista PNH-potilasta päätti ALXN1210-PNH-304-tutkimuksen ensisijaisen arviointijakson (26 viikkoa) aikana annetun ravulitsumabihoidon. Näistä 13 potilaasta viisi ei ollut aiemmin saanut komplementin estäjiä ja kahdeksan sai ekulitsumabia ennen tutkimuksen alkamista. 

Useimmat potilaista olivat iältään 12–17 vuotta ensimmäisen infuusion aikana (keski-ikä 14,4 vuotta), ja kaksi potilasta oli alle 12 vuotta (11 vuotta ja 9 vuotta). Kahdeksan 13:sta potilaasta oli tyttöjä. Potilaiden keskipaino lähtötilanteessa oli 56 kg (vaihteluväli 37–72 kg). Taulukossa 17 on esitetty tutkimukseen ALXN1210‑PNH-304 otettujen pediatristen potilaiden sairaushistoria ja ominaisuudet lähtötilanteessa.

[bookmark: _Hlk55233108]Taulukko 17:	Sairaushistoria ja ominaisuudet lähtötilanteessa (koko analyysijoukko)
	Muuttuja
	Komplementin estäjiä aiemmin saamattomat potilaat
(N = 5)
	Ekulitsumabia aiemmin saaneet potilaat
(N = 8)

	PNH-punasolukloonin koko (%)
	(N = 4)
	(N = 6)

	  Mediaani (min., maks.)
	40,05 (6,9; 68,1)
	71,15 (21,2; 85,4)

	PNH-granulosyyttikloonin koko (%)
	
	

	  Mediaani (min., maks.)
	78,30 (36,8; 99,0)
	91,60 (20,3; 97,6)

	Potilaat, jotka saivat punasolujen/kokoveren siirtoja ensimmäistä annosta edeltävien 12 kuukauden aikana, n (%)
	2 (40,0)
	2 (25,0)

	Punasolujen/kokoveren siirtojen lukumäärä ensimmäistä annosta edeltävien 12 kuukauden aikana
	
	

	  Yhteensä
	10
	2

	  Mediaani (min., maks.)
	5,0 (4; 6)
	1,0 (1; 1)

	Siirrettyjen punasolu-/kokoveriyksiköiden lukumäärä ensimmäistä annosta edeltävien 12 kuukauden aikana
	
	

	  Yhteensä
	14
	2

	  Mediaani (min., maks.)
	7,0 (3; 11)
	2,0 (2; 2)

	Potilaat, joilla oli PNH:hon liittyviä sairaustiloja ennen tietoon perustuvaa suostumusta, n (%)
	5 (100)
	8 (100)

	Anemia
	2 (40,0)
	5 (62,5)

	Hematuria tai hemoglobinuria
	2 (40,0)
	5 (62,5)

	Aplastinen anemia
	3 (60,0)
	1 (12,5)

	Munuaisten vajaatoiminta
	2 (40,0)
	2 (25,0)

	Muua
	0
	1 (12,5)

	Hoitoa edeltävä LDH-pitoisuus (U/l)
	
	

	  Mediaani (min., maks.)
	588,50 (444; 2 269,7)
	251,50 (140,5; 487)


a Muina PNH:hon liittyvinä sairaustiloina raportoitiin ”munuais- ja haimainfarkteja” ja ”useita emboliseen prosessiin mahdollisesti viittaavia leesioita”.
Huom: prosenttiosuudet perustuivat potilaiden kokonaismäärään kussakin kohortissa.
Lyhenteet: LDH = laktaattidehydrogenaasi; maks. = maksimi; min. = minimi; PNH = paroksysmaalinen nokturnaalinen hemoglobinuria.

Potilaat saivat kehonpainonsa mukaisen latausannoksen ravulitsumabia päivänä 1 ja kehonpainonsa mukaisen ylläpitoannoksen päivänä 15 ja sen jälkeen 8 viikon välein, jos potilaan paino oli ≥ 20 kg, tai 4 viikon välein, jos potilaan paino oli < 20 kg. Potilailla, jotka saivat ekulitsumabihoitoa tutkimukseen otettaessa, tutkimushoidon päivän 1 oli määrä olla 2 viikkoa potilaan viimeisen ekulitsumabiannoksen jälkeen.

Ravulitsumabin painoon perustuvalla annostuksella oli välitön, täydellinen ja pitkäkestoinen komplementin terminaalista osaa estävä vaikutus, joka säilyi koko 26 viikon pituisen ensisijaisen arviointijakson ajan riippumatta siitä, oliko potilas aiemmin saanut ekulitsumabia vai ei. Ravulitsumabihoidon aloittamisen jälkeen seerumin terapeuttinen vakaan tilan ravulitsumabipitoisuus saavutettiin välittömästi ensimmäisen annoksen jälkeen, ja se säilyi koko 26 viikon pituisen ensisijaisen arviointijakson ajan kummassakin kohortissa. Tutkimuksessa ei esiintynyt läpilyöntihemolyysitapahtumia, eikä yhdenkään potilaan vapaan C5-proteiinin pitoisuus ollut yli 0,5 µg/ml lähtötilanteen jälkeen. 

LDH-pitoisuuden keskimääräinen prosenttimuutos lähtötilanteesta päivänä 183 oli -47,91 % komplementin estäjiä aiemmin saamattomien potilaiden kohortissa. Ekulitsumabia aiemmin saaneiden potilaiden kohortissa pitoisuus säilyi vakaana 26 viikon pituisen ensisijaisen arviointijakson ajan. Hemoglobiini stabilisoitui viikkoon 26 mennessä 60 %:lla (3/5) komplementin estäjiä aiemmin saamattomista potilaista ja 75 %:lla (6/8) ekulitsumabia aiemmin saaneista potilaista. Potilaista 84,6 % (11/13) välttyi verensiirroilta 26 viikon pituisen ensisijaisen arviointijakson aikana.

Välianalyysin tehoa koskevat tulokset on esitetty alla olevassa taulukossa 18.

[bookmark: _Ref55903945][bookmark: _Toc53168324]Taulukko 18:	Tehoa koskevat tulokset pediatrisilla PNH-potilailla tehtävästä tutkimuksesta (ALXN1210-PNH-304) – 26 viikon pituinen ensisijainen arviointijakso 
	Päätetapahtuma
	Ravulitsumabi
(ei aiempaa hoitoa, N = 5)
	Ravulitsumabi
(hoidon vaihto, N = 8)

	LDH-pitoisuuden prosenttimuutos lähtötilanteesta
Keskiarvo (keskihajonta)
	
-47,91 (52,716) 
	
4,65 (44,702)

	Verensiirron tarpeelta välttyminen
Prosenttiosuus (95 %:n
luottamusväli)
	
60,0 (14,66; 94,73)
	
100,0 (63,06; 100,00)

	Hemoglobiinin stabilisoituminen
Prosenttiosuus (95 %:n
luottamusväli)
	
60,0 (14,66; 94,73)
	
75 (34,91; 96,81)

	Läpilyöntihemolyysi (%)
	0
	0


Lyhenteet: LDH = laktaattidehydrogenaasi

Pitkäkestoista tehoa koskevat tulokset, jotka ulottuivat tutkimuksen loppuun asti ja joissa hoidon mediaanikesto oli 915 päivää, osoittivat pitkäkestoisen hoitovasteen pediatrisilla PNH-potilailla.

Näiden välianalyysin tulosten perusteella ravulitsumabin teho pediatrisilla PNH-potilailla vaikuttaa olevan samanlainen kuin aikuisilla PNH-potilailla.

Epätyypillinen hemolyyttis-ureeminen oireyhtymä (aHUS)
Näyttö, joka tukee Ultomiris-valmisteen käyttöä pediatristen aHUS-potilaiden hoidossa, on saatu yhdestä pediatrisilla potilailla tehdystä kliinisestä tutkimuksesta (johon otettiin yhteensä 31 potilasta, joilla oli dokumentoitu aHUS. Koko analyysipopulaatioon otettiin 28 potilasta, joiden ikä vaihteli 10 kuukaudesta 17 vuoteen.).

Tutkimus pediatrisilla aHUS-potilailla (ALXN1210 aHUS 312)

Pediatrinen tutkimus oli 26 viikon pituinen, yhdellä hoitoryhmällä toteutettava faasin 3 monikeskustutkimus pediatrisilla potilailla. Potilailla oli mahdollisuus osallistua enintään 4,5 vuotta kestävään jatkovaiheeseen.

Tutkimukseen otettiin yhteensä 24 potilasta, joilla oli dokumentoitu aHUS-diagnoosi ja näyttöä TMA-tapahtumista, ja jotka eivät olleet aiemmin saaneet ekulitsumabia. Näistä potilasta 20 oli mukana koko analyysipopulaatiossa. Tutkimuksen mukaanottokriteerit sulkivat pois potilaat, joilla oli ADAMTS13:n (disintegriini ja metalloproteinaasi, jossa on trombospondiini 13 rakennekuvioita) puutoksesta johtuva TMA, STEC-HUS ja kobalamiini C‑metabolian geneettinen häiriö. Neljä potilasta sai 1–2 annosta lääkettä ennen tutkimuksesta vetäytymistä; nämä potilaat suljettiin pois koko analyysipopulaatiosta, koska soveltuvuutta aHUS:n suhteen ei ollut vahvistettu. Koko populaatiossa keskimääräinen paino lähtötilanteessa oli 21,2 kg; suurin osa potilaista oli lähtötilanteessa painoalueella ≥ 10 – < 20 kg. Suurimmalla osalla potilaista (70,0 %:lla) oli ennen hoidon aloittamista munuaisten ulkopuolisia löydöksiä (sydän ja verisuonisto, keuhkot, keskushermosto, ruoansulatuskanava, iho, luustolihakset) tai aHUS-oireita lähtötilanteessa. Lähtötilanteessa 35,0 %:lla (n = 7) potilaista oli asteen 5 krooninen munuaissairaus.

Tutkimukseen otettiin yhteensä 10 potilasta, jotka vaihtoivat ekulitsumabihoidon ravulitsumabihoitoon ja joilla oli dokumentoitu aHUS-diagnoosi ja näyttöä TMA-tapahtumista. Potilaiden oli täytynyt saavuttaa kliininen vaste ekulitsumabihoidolle ennen tutkimukseen osallistumista (so. LDH < 1,5 x viitealueen yläraja, trombosyyttiarvo ≥ 150 000/μl ja eGFR-arvo > 30 ml/min/1,73 m2). Näin ollen tietoa ei ole ravulitsumabin käytöstä potilailla, joilla ekulitsumabi on tehotonta.

Taulukossa 19 on esitetty ALXN1210-aHUS-312-tutkimukseen otettujen pediatristen potilaiden ominaisuudet lähtötilanteessa.

Taulukko 19:	Demografiset tiedot ja lähtötilanteen ominaisuudet ALXN1210‑aHUS‑312-tutkimuksessa
	[bookmark: _Hlk30434271]Muuttuja
	Tunnusluku
	Ravulitsumabi
(ei aiempaa hoitoa, N = 20)
	Ravulitsumabi
(hoidon vaihto, N = 10)

	Ikäryhmä (vuotta) ensimmäisen infuusion ajankohtana
Vastasyntynyt – < 2 vuotta
2 – < 6 vuotta
6 – < 12 vuotta
12 – < 18 vuotta
	n (%)
	

4 (20,0)
9 (45,0)
5 (25,0)
2 (10,0)
	

1 (10,0)
1 (10,0)
1 (10,0)
7 (70,0)


	Sukupuoli
Mies
	n (%)
	
8 (40,0)
	
9 (90,0)

	Rotua
Intiaani tai Alaskan alkuperäiskansaa
Aasialainen
Tummaihoinen tai afroamerikkalainen
Valkoihoinen
Tuntematon
	n (%)
	
1 (5,0)
5 (25,0)
3 (15,0)
11 (55,0)
1 (5,0)
	
0 (0,0)
4 (40,0)
1 (10,0)
5 (50,0)
0 (0,0)

	Aiempi elinsiirre
	n (%)
	1 (5,6)
	1 (10,0)

	Veren trombosyyttiarvo (109/l)
	Mediaani (min., maks.)
	51,25 (14; 125)
	281,75 (207; 415,5)

	Hemoglobiini (g/l) 
	Mediaani (min., maks.)
	74,25 (32; 106)
	132,0 (114,5; 148)

	LDH (U/l) 
	Mediaani (min., maks.)
	1 963,0 (772; 4 985)
	206,5 (138,5; 356)

	eGFR (ml/min/1,73 m2) 
	Mediaani (min., maks.)
	22,0 (10; 84)
	99,75 (54; 136,5)

	Tarvitsi dialyysihoitoa lähtötilanteessa
	n (%)
	7 (35,0)
	0 (0,0)


Huom.: Prosenttiosuudet perustuvat potilaiden kokonaismäärään.
a Potilaille saatettiin ilmoittaa enemmän kuin yksi rotu.
Lyhenteet: eGFR = arvioitu glomerulusten suodatusnopeus; LDH = laktaattidehydrogenaasi; maks. = suurin; min. = pienin.

Ensisijainen päätetapahtuma oli täydellinen TMA-vaste 26 viikon pituisen alkuarviointivaiheen aikana eli hematologisten muuttujien normalisoituminen (trombosyyttiarvo ≥ 150 x 109/l ja LDH ≤ 246 U/l) sekä seerumin kreatiniiniarvon paraneminen ≥ 25 %:lla lähtötilanteen arvosta potilailla, jotka eivät olleet saaneet aiemmin ekulitsumabia. Potilaiden oli täytettävä kaikki täydellisen TMA-vasteen kriteerit kahdessa erillisessä arvioinnissa, joiden välissä oli vähintään 4 viikon (28 vuorokauden) tauko, sekä kaikissa näiden arvioiden välillä mahdollisesti tehdyissä mittauksissa.

Täydellinen TMA-vaste todettiin 26 viikon pituisen alkuarviointivaiheen aikana 15 potilaalla niistä 20 potilaasta, jotka eivät olleet saaneet aiempia hoitoja (75,0 %), kuten taulukossa 20 on esitetty.

Taulukko 20:	Täydellinen TMA-vaste ja täydellisen TMA-vasteen osa-alueiden analyysi 26 viikon pituisen alkuarviointivaiheen aikana (ALXN1210-aHUS-312)
	
	Yhteensä
	Vasteen saavuttaneet

	
	
	n
	Osuus (95 %:n luottamusväli)a

	Täydellinen TMA-vaste
	20
	15
	0,750 (0,509; 0,913)

	Täydellisen TMA-vasteen osa-alueet
	
	
	

	  Trombosyyttiarvon normalisoituminen
	20
	19
	0,950 (0,751; 0,999)

	  LDH-arvon normalisoituminen
	20
	18
	0,900 (0,683; 0,988)

	  Seerumin kreatiniiniarvon paraneminen ≥ 25 %:lla
 lähtötilanteen arvosta
	20
	16
	0,800 (0,563; 0,943)

	Veriarvojen normalisoituminen
	20
	18
	0,900 (0,683; 0,988)


a 95 %:n luottamusvälit osuuksille perustuvat jatkuvuuskorjattuun asymptoottiseen Gaussin likiarvomenetelmään.
Lyhenteet: LDH = laktaattidehydrogenaasi; TMA = tromboottinen mikroangiopatia.

Alkuarviointivaiheen aikana täydellisen TMA-vasteen saavuttamiseen kuluneen ajan mediaani oli 30 vuorokautta (15–99 vuorokautta). Täydellinen TMA-vaste säilyi kaikilla sen saavuttaneilla potilailla koko alkuarviointivaiheen ajan, ja heidän munuaistoiminnassaan tapahtui jatkuvaa paranemista. Keskimääräisessä trombosyyttiarvossa havaittiin nousua pian ravulitsumabihoidon aloittamisen jälkeen; arvo nousi lähtötilanteen arvosta 71,70 × 109/l arvoon 302,41 × 109/l päivänä 8 ja pysyi arvoa 304 × 109/l suurempana kaikilla alkuarviointivaiheen (26 viikkoa) myöhemmillä käynneillä päivän 22 jälkeen.

Täydellinen TMA-vaste todettiin lisäksi kolmella muulla potilaalla jatkovaiheen päivinä 295 (2 potilasta) ja 351 (1 potilas), eli täydellinen TMA-vaste saavutettiin 18 pediatrisella potilaalla 20:sta (90 %; 95 %:n luottamusväli: 68,3 %; 98,8 %) tutkimuksen loppuun mennessä. Yksittäisillä osa-alueilla vasteen saavuttaneiden määrä suureni 19 potilaaseen 20:sta trombosyyttiarvon normalisoitumisen kohdalla (95,0 %; 95 %:n luottamusväli: 75,1 %; 99,9 %), 19 potilaaseen 20:sta LDH-arvon normalisoitumisen kohdalla (95,0 %; 95 %:n luottamusväli: 75,1 %; 99,9 %) ja 18 potilaaseen 20:sta munuaistoiminnan paranemisen kohdalla (90,0 %; 95 %:n luottamusväli: 68,3 %; 98,8 %).

Kaikki seitsemän potilasta, jotka tarvitsivat dialyysihoitoa tutkimukseenottovaiheessa, pystyivät lopettamaan dialyysihoidon. Näistä potilaista kuudella dialyysihoito oli lopetettu jo päivään 36 mennessä. Yhdellekään potilaalle ei aloitettu tai aloitettu uudelleen dialyysihoitoa tutkimuksen aikana. Niistä 16 potilaasta, joista oli saatavilla lähtötilanteen ja viikon 52 (päivän 351) tietoja, 16 potilaan kroonisen munuaissairauden (CKD) asteessa oli tapahtunut paranemista lähtötilanteeseen verrattuna. Potilailla, joista oli saatavilla tietoja tutkimuksen loppuun asti, CKD-aste joko parani entisestään tai ei muuttunut. eGFR-arvona mitattu munuaistoiminnan paraneminen pysyi vakaana tutkimuksen loppuun asti. Taulukossa 21 on esitetty yhteenveto ALXN1210‑aHUS‑312 tutkimuksen toissijaisista tehotuloksista.

Taulukko 21:	Toissijaiset tehotulokset ALXN1210‑aHUS‑312-tutkimuksen 26 viikon pituisessa alkuarviointivaiheessa
	Muuttujat
	ALXN1210‑aHUS‑312-tutkimus
(N = 20)

	Hematologiset TMA-muuttujat, päivä 183

Veren trombosyytit (109/l)
Keskiarvo (keskihajonta)
Mediaani
Seerumin LDH (U/l)
Keskiarvo (keskihajonta)
Mediaani
	Todettu arvo (n = 17)



304,94 (75,711)
318,00

262,41 (59,995)
247,00
	Muutos lähtötilanteesta (n = 17)


245,59 (91,827)
247,00

-2 044,13 (1 328,059)
-1 851,50

	Hemoglobiiniarvon nousu ≥ 20 g/l lähtötilanteesta, vahvistettu alkuarviointivaiheen aikana
n/m 
osuus (95 %:n luottamusväli)**
	


17/20
0,850 (0,621; 0,968)

	Kroonisen munuaissairauden asteen muutos lähtötilanteesta, päivä 183
Parania
n/m
Osuus (95 %:n luottamusväli)*
Pahenib
n/m
Osuus (95 %:n luottamusväli)*
	


15/17
0,882 (0,636; 0,985)

0/11
0,000 (0,000; 0,285)

	eGFR (ml/min/1,73 m2), päivä 183 

Keskiarvo (keskihajonta)
Mediaani
	Todettu arvo (n = 17)

108,5 (56,87)
108,0
	Muutos lähtötilanteesta (n = 17)
85,4 (54,33)
80,0


Huom.: n: niiden potilaiden lukumäärä, joista oli saatavana tietoa spesifistä arviointia varten päivän 183 käynnillä. m: spesifiset kriteerit täyttäneiden potilaiden lukumäärä. Kroonisen munuaissairauden (CKD) aste määritetään National Kidney Foundation -säätiön Chronic Kidney Disease Stage -asteikolla. Aste 1 on paras ja aste 5 huonoin luokitus. Lähtötilanteen arvo johdetaan viimeisestä saatavana olevasta eGFR-arvosta, joka on mitattu ennen hoidon aloittamista.
Parani/paheni: verrattuna kroonisen munuaissairauden asteeseen lähtötilanteessa.
*95 %:n luottamusvälit perustuvat eksakteihin luottamusrajoihin, jotka on määritetty Clopper–Pearsonin menetelmällä.a Lukuun ottamatta potilaita, joilla on lähtötilanteessa asteen 1 sairaus, koska siinä ei voi tapahtua paranemista. b Lukuun ottamatta potilaita, joilla on lähtötilanteessa asteen 5 sairaus, koska siinä ei voi tapahtua pahenemista.
Lyhenteet: eGFR = arvioitu glomerulusten suodatusnopeus; LDH = laktaattidehydrogenaasi; TMA = tromboottinen mikroangiopatia.


Aiemmin ekulitsumabia saaneiden potilaiden sairaus pysyi hallinnassa heidän siirryttyään ravulitsumabihoitoon, sillä heidän veriarvonsa ja munuaisarvonsa pysyivät vakaina, eikä mitään selkeitä vaikutuksia turvallisuuteen havaittu.

Ravulitsumabin teho aHUSin hoidossa vaikuttaa olevan samanlainen pediatrisilla potilailla ja aikuispotilailla. Tutkimuksen lopullinen tehoanalyysi kaikista pediatrisista potilaista, jotka saivat ravulitsumabia hoidon mediaanikeston ollessa 130,60 viikkoa, vahvisti, että ensisijaisen arviointijakson aikana havaitut ravulitsumabihoidon vasteet säilyivät koko tutkimuksen ajan.

Yleistynyt myasthenia gravis (gMG)

Euroopan lääkevirasto on myöntänyt lykkäyksen velvoitteelle toimittaa tutkimustulokset Ultomiris-valmisteen käytöstä myasthenia graviksen hoidossa yhdessä tai useammassa pediatrisessa potilasryhmässä. Ks. kohdasta 4.2 ohjeet käytöstä pediatristen potilaiden hoidossa.

Neuromyelitis optica -kirjon häiriö (NMOSD)

Euroopan lääkevirasto on myöntänyt lykkäyksen velvoitteelle toimittaa tutkimustulokset Ultomiris-valmisteen käytöstä NMOSD:n hoidossa yhdessä tai useammassa pediatrisessa potilasryhmässä. Ks. kohdasta 4.2 ohjeet käytöstä pediatristen potilaiden hoidossa.

5.2	Farmakokinetiikka

Imeytyminen

Koska ravulitsumabi annetaan laskimoinfuusiona ja lääkeannos on liuos, 100 % annetusta ravulitsumabiannoksesta katsotaan biologisesti hyödynnettäväksi. Aika suurimpaan havaittuun pitoisuuteen (tmax) on odotettavissa infuusion lopussa tai pian sen jälkeen. Terapeuttiset vakaan tilan lääkepitoisuudet saavutetaan ensimmäisen annoksen jälkeen.



Jakautuminen

Keskimääräinen (keskihajonta) keskustilan tilavuus ja vakaan tilan jakautumistilavuus aikuisilla ja pediatrisilla PNH- ja aHUS-potilailla sekä aikuisilla gMG- ja NMOSD-potilailla on esitetty taulukossa 2422.

Biotransformaatio ja eliminaatio

Monoklonaalisena immunoglobuliini G (IgG) -vasta-aineena ravulitsumabin odotetaan metaboloituvan samalla tavalla kuin mikä tahansa endogeeninen IgG-vasta-aine (hajoamalla pieniksi peptideiksi ja aminohapoiksi katabolisten reittien kautta), ja myös eliminoituvan samalla tavalla. Ravulitsumabi koostuu ainoastaan luonnollisesti esiintyvistä aminohapoista, ja sillä ei ole tunnettuja aktiivisia metaboliitteja. Ravulitsumabin keskimääräinen (keskihajonta) terminaalinen eliminaation puoliintumisaika ja puhdistuma aikuisilla ja pediatrisilla PNH-potilailla, aikuisilla ja pediatrisilla aHUS-potilailla sekä aikuisilla gMG- ja NMOSD-potilailla on esitetty taulukossa 22.
[bookmark: _Hlk83743494]
Taulukko 22:	Arvioidun keskustilan tilavuuden, jakautumistilavuuden, biotransformaation ja eliminaation parametrit ravulitsumabin annon jälkeen
	
	[bookmark: _Hlk83744165]Aikuiset ja pediatriset PNH-potilaat 
	[bookmark: _Hlk83744568]Aikuiset ja pediatriset aHUS-potilaat
	[bookmark: _Hlk83744144]Aikuiset gMG-potilaat
	Aikuiset NMOSD-potilaat

	[bookmark: _Hlk83744500]Arvioitu keskustilan tilavuus (litraa)
Keskiarvo (SD)
	Aikuiset: 3,44 (0,66)
Pediatriset: 2,87 (0,60)
	Aikuiset: 3,25 (0,61)
Pediatriset: 1,14 (0,51)
	3,42 (0,756)
	2,91 (0,571)

	Vakaan tilan jakautumistilavuus (litraa)
Keskiarvo (SD)
	5,30 (0,9)
	5,22 (1,85)
	5,74 (1,16)
	4,77 (0,819)

	Terminaalinen eliminaation puoliintumisaika (vuorokautta)
Keskiarvo (SD)
	49,6 (9,1) 
	51,8 (16,2)
	56,6 (8,36)
	64,3 (11,0)

	Puhdistuma (litraa/vrk)
Keskiarvo (SD)
	0,08 (0,022)
	0,08 (0,04)
	0,08 (0,02)
	0,05 (0,016)


Lyhenteet: aHUS = epätyypillinen hemolyyttis-ureeminen oireyhtymä; gMG = yleistynyt myasthenia gravis; NMOSD = neuromyelitis optica -kirjon häiriö; PNH = paroksysmaalinen nokturnaalinen hemoglobinuria; SD = keskihajonta.

Lineaarisuus/ei-lineaarisuus

Tutkitulla annosvälillä ja annostusohjelmalla ravulitsumabin farmakokinetiikka muuttui suhteessa annokseen ja oli ajan suhteen lineaarista.

Erityisryhmät

Paino
Paino on PNH-, aHUS-, gMG- ja NMOSD-potilailla merkittävä kovariaatti, ja enemmän painavien potilaiden altistukset ovat pienempiä. Painoon perustuvat annostussuositukset on esitetty kohdassa 4.2 olevissa taulukoissa 1, 3 ja 4. 

Muodollisia tutkimuksia sukupuolen, rodun, iän (iäkkäät potilaat) tai maksan tai munuaisten vajaatoiminnan vaikutuksesta ravulitsumabin farmakokinetiikkaan ei tehty. Populaatiofarmakokineettisessä arvioinnissa sukupuolen, iän, rodun ja maksan tai munuaisten vajaatoiminnan ei kuitenkaan havaittu vaikuttavan ravulitsumabin farmakokinetiikkaan terveillä vapaaehtoisilla eikä PNH-, aHUS-, gMG- ja NMOSD-potilailla, eikä annostuksen säätämistä näin ollen pidetä tarpeellisena.

Ravulitsumabin farmakokinetiikkaa on tutkittu aHUS-potilailla, jotka sairastivat eriasteista munuaisten vajaatoimintaa, ja myös dialyysihoitoa saavilla potilailla. Näissä potilasalaryhmissä (mukaan lukien potilaat, joilla on proteinuria) todetuissa farmakokineettisissä parametreissa ei ole havaittu eroja. 

5.3	Prekliiniset tiedot turvallisuudesta

Lisääntymistoksisuutta arvioivissa eläinkokeissa ei käytetty ravulitsumabia vaan komplementtia estävää hiiren korvikevasta-ainetta BB5.1, jota annettiin hiirille. Näissä tutkimuksissa ei havaittu selviä hoitoon liittyviä vaikutuksia tai haittavaikutuksia. Kun emot altistettiin vasta-aineelle organogeneesin aikana, suuremman vasta-aineannoksen (noin neljä kertaa ihmisen suurin suositeltu ravulitsumabiannos kehonpainojen vertailun perusteella) saaneiden emojen synnyttämien 230 jälkeläisen joukossa havaittiin kaksi verkkokalvon dysplasiatapausta ja yksi napatyrätapaus. Altistus ei kuitenkaan lisännyt sikiöiden menetyksiä tai vastasyntyneiden poikasten kuolemia.

Eläinkokeita ravulitsumabin mahdollisen genotoksisuuden ja karsinogeenisuuden arvioimiseksi ei ole tehty.

Tulokset hiirillä tehdyistä konventionaalisista tutkimuksista, joissa käytettiin hiiren korvikemolekyyliä BB5.1, eivät viittaa erityiseen vaaraan ihmisille.


6.	FARMASEUTTISET TIEDOT

6.1	Apuaineet

[bookmark: _Hlk42775299]Dinatriumvetyfosfaattiheptahydraatti (E 339)
Natriumdivetyfosfaattimonohydraatti (E 339)
Polysorbaatti 80 (E 433)
Arginiini
Sakkaroosi
Injektionesteisiin käytettävä vesi

6.2	Yhteensopimattomuudet

Tätä lääkevalmistetta ei saa sekoittaa muiden lääkevalmisteiden kanssa, lukuun ottamatta niitä, jotka mainitaan kohdassa 6.6.
Laimentamiseen saa käyttää laimentimena ainoastaan 0,9‑prosenttista (9 mg/ml) natriumkloridi-injektionestettä.

6.3	Kestoaika

18 kuukautta.

Lääkevalmiste on käytettävä heti laimentamisen jälkeen. Laimennetun valmisteen kemiallisen ja fysikaalisen säilyvyyden on kuitenkin osoitettu olevan enintään 24 tuntia 2–8 °C:n lämpötilassa ja enintään 4 tuntia huoneenlämmössä.

6.4	Säilytys

Säilytä jääkaapissa (2 °C – 8 °C).
Ei saa jäätyä.
Pidä injektiopullo ulkopakkauksessa. Herkkä valolle.
Laimennetun lääkevalmisteen säilytys, ks. kohta 6.3.

6.5	Pakkaustyyppi ja pakkauskoko (pakkauskoot) 

Pakkauskoko: yksi injektiopullo.

Ultomiris 300 mg/3 ml infuusiokonsentraatti, liuosta varten

3 ml steriiliä konsentraattia injektiopullossa (tyypin I lasia), jossa on tulppa ja sinetti.

Ultomiris 1 100 mg/11 ml infuusiokonsentraatti, liuosta varten

11 ml steriiliä konsentraattia injektiopullossa (tyypin I lasia), jossa on tulppa ja sinetti.

[bookmark: OLE_LINK1]6.6	Erityiset varotoimet hävittämiselle ja muut käsittelyohjeet

Injektiopullot ovat kertakäyttöisiä.

Tämä lääkevalmiste on laimennettava 50 mg/ml:n lopulliseen pitoisuuteen.

Aseptista tekniikkaa on käytettävä.

Ultomiris-infuusiokonsentraatti valmistellaan seuraavasti:
1.	Laimennettavien injektiopullojen lukumäärä perustuu potilaan painoon ja potilaalle määrättyyn annokseen (ks. kohta 4.2).
2.	Injektiopullot tulee tarkastaa silmämääräisesti ennen laimentamista; liuoksessa ei saa näkyä hiukkasia tai merkkejä saostumisesta. Älä käytä liuosta, jos siinä näkyy hiukkasia tai merkkejä saostumisesta.
3.	Laskettu määrä lääkevalmistetta vedetään asianmukaisesta määrästä injektiopulloja ja laimennetaan infuusiopussissa käyttämällä laimentimena 0,9‑prosenttista (9 mg/ml) natriumkloridi-injektionestettä. Ks. annosten antamisen viitetaulukot jäljempänä. Valmiste on sekoitettava varovasti. Infuusiopussia ei saa ravistaa.
4.	Laimentamisen jälkeen infusoitavan liuoksen lopullinen pitoisuus on 50 mg/ml. 
[bookmark: _Hlk207188342]5.	Liuos tulee käyttää heti laimentamisen jälkeen, ellei sitä ole säilytetty 2–8 °C:n lämpötilassa. Jos liuosta on säilytetty 2–8 °C:n lämpötilassa, anna laimennetun liuoksen lämmetä huoneenlämpöiseksi ennen antoa. Älä anna nopeana infuusiona tai boluksena laskimoon. Ks. infuusioiden minimikestot taulukoista 5 ja 6. Infuusiot on annettava 0,2 µm:n suuruisen suodattimen läpi. Ultomiris-valmisteen annon jälkeen koko letku huuhdellaan 0,9-prosenttisella natriumkloridi-injektionesteellä, USP.
6.	Jos lääkevalmistetta ei käytetä heti laimentamisen jälkeen, säilytysaika ei saa ylittää 24 tuntia 2–8 °C:n lämpötilassa tai 4 tuntia huoneenlämmössä odotettu infuusioaika mukaan luettuna.

Taulukko 23:	Ultomiris-latausannoksen antamisen viitetaulukko
	Painoalue (kg)a
	Latausannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonaismäärä (ml)

	≥ 10, < 20
	600
	6
	6
	12

	≥ 20, < 30
	900
	9
	9
	18

	≥ 30, < 40
	1 200
	12
	12
	24

	≥ 40, < 60
	2 400
	24
	24
	48

	≥ 60, < 100
	2 700
	27
	27
	54

	≥ 100
	3 000
	30
	30
	60


a	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.

Taulukko 24: 	Ultomiris-ylläpitoannosten antamisen viitetaulukko
	Painoalue (kg)a
	Ylläpitoannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonaismäärä (ml)

	≥ 10, < 20
	600
	6
	6
	12

	≥ 20, < 30
	2 100
	21
	21
	42

	≥ 30, < 40
	2 700
	27
	27
	54

	≥ 40, < 60
	3 000
	30
	30
	60

	≥ 60, < 100
	3 300
	33
	33
	66

	≥ 100
	3 600
	36
	36
	72


a 	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.

Taulukko 25:	Ultomiris-lisäannosten antamisen viitetaulukko
	Painoalue (kg)a
	Lisäannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonaismäärä (ml)

	≥ 40, < 60

	600
	6
	6
	12

	
	1 200
	12
	12
	24

	
	1 500
	15
	15
	30

	≥ 60, < 100
	600
	6
	6
	12

	
	1 500
	15
	15
	30

	
	1 800
	18
	18
	36

	≥ 100
	600
	6
	6
	12

	
	1 500
	15
	15
	30

	
	1 800
	18
	18
	36


a 	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.

Käyttämätön lääkevalmiste tai jäte on hävitettävä paikallisten vaatimusten mukaisesti.


7.	MYYNTILUVAN HALTIJA

Alexion Europe SAS
103-105, rue Anatole France
92300 Levallois-Perret
RANSKA


8.	MYYNTILUVAN NUMERO(T) 

EU/1/19/1371/002
EU/1/19/1371/003


9.	MYYNTILUVAN MYÖNTÄMISPÄIVÄMÄÄRÄ/UUDISTAMISPÄIVÄMÄÄRÄ

Myyntiluvan myöntämisen päivämäärä: 2. heinäkuuta 2019
Viimeisimmän uudistamisen päivämäärä: 19. huhtikuuta 2024


10.	TEKSTIN MUUTTAMISPÄIVÄMÄÄRÄ

Lisätietoa tästä lääkevalmisteesta on Euroopan lääkeviraston verkkosivulla https://www.ema.europa.eu. 

























LIITE II

A. BIOLOGISEN (BIOLOGISTEN) VAIKUTTAVAN (VAIKUTTAVIEN) AINEEN (AINEIDEN) VALMISTAJA (VALMISTAJAT) JA ERÄN VAPAUTTAMISESTA VASTAAVA(T) VALMISTAJA(T)
B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

C.	MYYNTILUVAN MUUT EHDOT JA EDELLYTYKSET

D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ


A.	BIOLOGISEN (BIOLOGISTEN) VAIKUTTAVAN (VAIKUTTAVIEN) AINEEN (AINEIDEN) VALMISTAJA (VALMISTAJAT) JA ERÄN VAPAUTTAMISESTA VASTAAVA(T) VALMISTAJA(T)

Biologisen (biologisten) vaikuttavan aineen (vaikuttavien aineiden) valmistajan (valmistajien) nimi (nimet) ja osoite (osoitteet) 

FUJIFILM Diosynth Biotechnologies U.S.A., Inc.
6051 George Watts Hill Drive
Research Triangle Park, North Carolina 27709
YHDYSVALLAT

Patheon Biologics LLC
4766 La Guardia Drive
St. Louis, Missouri 63134
YHDYSVALLAT

Lonza Biologics Porriño, S.L.
C/ La Relba, s/n.
Porriño 
Pontevedra 36400
ESPANJA

Alexion Pharma International Operations Limited
Alexion Dublin Manufacturing Facility (ADMF)
College Business and Technology Park
Blanchardstown Road North
Dublin 15, D15 R925
IRLANTI

Erän vapauttamisesta vastaavan (vastaavien) valmistajan (valmistajien) nimi (nimet) ja osoite (osoitteet)

Alexion Pharma International Operations Limited
Alexion Dublin Manufacturing Facility (ADMF)
College Business and Technology Park
Blanchardstown Road North
Dublin 15, D15 R925
IRLANTI

Almac Pharma Services (Ireland) Limited
Finnabair Industrial Estate
Dundalk
Co. Louth A91 P9KD
IRLANTI

Almac Pharma Services Limited
22 Seagoe Industrial Estate
Craigavon, Armagh BT63 5QD
ISO-BRITANNIA

Lääkevalmisteen painetussa pakkausselosteessa on ilmoitettava kyseisen erän vapauttamisesta vastaavan valmistusluvan haltijan nimi ja osoite.


B.	TOIMITTAMISEEN JA KÄYTTÖÖN LIITTYVÄT EHDOT TAI RAJOITUKSET

Reseptilääke, jonka määräämiseen liittyy rajoitus (ks. liite I: valmisteyhteenvedon kohta 4.2).


C.	MYYNTILUVAN MUUT EHDOT JA EDELLYTYKSET

· Määräaikaiset turvallisuuskatsaukset

Tämän lääkevalmisteen osalta velvoitteet määräaikaisten turvallisuuskatsausten toimittamisesta on määritelty Euroopan unionin viitepäivämäärät (EURD) ja toimittamisvaatimukset sisältävässä luettelossa, josta on säädetty Direktiivin 2001/83/EY 107 c artiklan 7 kohdassa, ja kaikissa luettelon myöhemmissä päivityksissä, jotka on julkaistu Euroopan lääkeviraston verkkosivuilla.
Myyntiluvan haltijan tulee toimittaa tälle valmisteelle ensimmäinen määräaikainen turvallisuuskatsaus kuuden kuukauden kuluessa myyntiluvan myöntämisestä.


D.	EHDOT TAI RAJOITUKSET, JOTKA KOSKEVAT LÄÄKEVALMISTEEN TURVALLISTA JA TEHOKASTA KÄYTTÖÄ

· Riskienhallintasuunnitelma (RMP)

Myyntiluvan haltijan on suoritettava vaaditut lääketurvatoimet ja interventiot myyntiluvan moduulissa 1.8.2 esitetyn sovitun riskienhallintasuunnitelman sekä mahdollisten sovittujen riskienhallintasuunnitelman myöhempien päivitysten mukaisesti.

Päivitetty RMP tulee toimittaa
· Euroopan lääkeviraston pyynnöstä
· kun riskienhallintajärjestelmää muutetaan, varsinkin kun saadaan uutta tietoa, joka saattaa johtaa hyöty-riskiprofiilin merkittävään muutokseen, tai kun on saavutettu tärkeä tavoite (lääketurvatoiminnassa tai riskien minimoinnissa).

· Lisätoimenpiteet riskien minimoimiseksi 

Koulutusohjelman tarkoitus on antaa, kunkin maan kohdalla määritellysti, terveydenhuollon ammattilaisille (lääkkeen määrääjille ja apteekeille, soveltuvin osin) koulutustietoa meningokokki-infektion tärkeästä tunnistetusta riskistä valmisteyhteenvedossa ja pakkausselosteessa olevien keskeisten turvallisuustietojen lisäksi.

Myyntiluvan haltijan on huolehdittava siitä, että kaikissa jäsenmaissa, joissa Ultomiris on markkinoilla, seuraavat aineistot toimitetaan, kunkin maan kohdalla määritellysti, niille terveydenhuollon ammattilaisille tai niiden terveydenhuollon ammattilaisten saataville (lääkkeen määrääjille ja apteekeille, soveltuvin osin), joiden odotetaan määräävän/jakelevan Ultomiris-valmistetta:
· valmisteyhteenveto
· pakkausseloste
· opas terveydenhuollon ammattilaisille
· opas potilaille/vanhemmille/hoitajille
· potilaskortti
· [bookmark: _Hlk194678716]rokotusta koskevat muistutukset lääkkeen määrääjille tai apteekeille, joiden odotetaan määräävän/jakelevan Ultomiris-valmistetta.

Terveydenhuollon ammattilaisille tarkoitetun koulutusaineiston tulee sisältää seuraavat:
· valmisteyhteenveto
· opas terveydenhuollon ammattilaisille.
 
Oppaan terveydenhuollon ammattilaisille tulee sisältää seuraavat keskeiset asiat:
· Ravulitsumabihoito lisää meningokokki-infektion riskiä.
· Potilaat on rokotettava N. meningitidis ‑infektiota vastaan kaksi viikkoa ennen ravulitsumabin saamista ja/tai heille on annettava antibiootteja profylaktisena hoitona. Potilaat on rokotettava ja uudelleen rokotettava voimassa olevien kansallisten rokotussuositusten mukaisesti.
· Lääkkeen määrääjän on tiedotettava potilaita/vanhempia/hoitajia ravulitsumabihoitoon liittyvästä meningokokki-infektion riskistä sekä merkeistä ja oireista, joihin on kiinnitettävä huomiota, ja tarvittavista toimenpiteistä, jos näitä merkkejä ja oireita ilmaantuu.
· Lääkkeen määrääjän on seurattava kaikkia potilaita meningokokki-infektion merkkien ja oireiden varalta.
· Lääkkeen määrääjän on neuvottava potilaita pitämään potilaskortti mukanaan ja kertomaan kaikille heitä hoitaville terveydenhuollon ammattilaisille, että he saavat hoitoa ravulitsumabilla.
 
Potilaille/vanhemmille/hoitajille tarkoitetun koulutusaineiston tulee sisältää seuraavat:
· pakkausseloste
· opas potilaille/vanhemmille/hoitajille
· potilaskortti.

Oppaan potilaille/vanhemmille/hoitajille tulee sisältää seuraavat keskeiset asiat:
· Ravulitsumabihoito lisää meningokokki-infektion riskiä.
· Ennen ravulitsumabihoitoa annettavan meningokokkirokotuksen ja/tai profylaktisena hoitona annettavan antibioottilääkityksen tärkeys.
· Potilas on rokotettava ja uudelleen rokotettava voimassa olevien kansallisten rokotussuositusten mukaisesti.
· Meningokokki-infektion merkit ja oireet ja tarve hakeutua kiireellisesti lääkärinhoitoon.
· Potilaskortti on tärkeää pitää jatkuvasti mukana, ja ravulitsumabihoidosta on kerrottava aina terveydenhuollon ammattilaisen vastaanotolla käytäessä.
· Vaikeiden TMA-komplikaatioiden riski ravulitsumabihoidon lopettamisen / annon lykkäämisen jälkeen, niiden oireet ja löydökset sekä suositus ottaa yhteyttä hoidon määränneeseen lääkäriin ennen ravulitsumabin käytön lopettamista / antoajankohdan siirtämistä myöhemmäksi (vain aHUS).
· Muiden kuin Neisseria-bakteerien aiheuttamien vaikeiden infektioiden riskit ravulitsumabihoitoa saavilla potilailla.
 
Potilaskortin tulee sisältää seuraavat keskeiset asiat:
· Maininta potilaan saamasta ravulitsumabihoidosta sekä meningokokki-infektion riskistä.
· Meningokokki-infektion merkit ja oireet.
· Kehotus hakeutua heti lääkärinhoitoon, jos edellä mainittuja merkkejä tai oireita ilmaantuu.
· Maininta siitä, että potilas on rokotettava tai uudelleen rokotettava voimassa olevien kansallisten rokotussuositusten mukaisesti.
· [bookmark: _Hlk195636315]Rokotuksen ja uusintarokotuksen päivämäärät on merkittävä potilaskorttiin.
· Yhteystiedot, joiden kautta terveydenhuollon ammattilainen saa lisätietoja.

Myyntiluvan haltijan on lähetettävä ravulitsumabia määrääville/jakaville lääkäreille ja apteekeille vuosittain muistutus, jotta nämä tarkistavat, tarvitsevatko heidän ravulitsumabihoitoa saavat potilaansa (uusinta)rokotuksen Neisseria meningitidis ‑infektiota vastaan.


























LIITE III

MYYNTIPÄÄLLYSMERKINNÄT JA PAKKAUSSELOSTE

























A. MYYNTIPÄÄLLYSMERKINNÄT


ULKOPAKKAUKSESSA ON OLTAVA SEURAAVAT MERKINNÄT

Kotelon etiketti 1 100 mg/11 ml


1.	LÄÄKEVALMISTEEN NIMI

Ultomiris 1 100 mg/11 ml infuusiokonsentraatti, liuosta varten
ravulitsumabi 


2.	VAIKUTTAVA(T) AINE(ET)

Yksi 11 ml:n injektiopullo sisältää 1 100 mg ravulitsumabia.
(100 mg/ml)

0,9‑prosenttisella (9 mg/ml) natriumkloridi-injektionesteellä laimentamisen jälkeen liuoksen lopullinen pitoisuus on 50 mg/ml. 


3.	LUETTELO APUAINEISTA

Apuaineet
Dinatriumvetyfosfaattiheptahydraatti (E 339), natriumdivetyfosfaattimonohydraatti (E 339), polysorbaatti 80 (E 433), arginiini, sakkaroosi ja injektionesteisiin käytettävä vesi.
Ks. lisätietoja pakkausselosteesta.


4.	LÄÄKEMUOTO JA SISÄLLÖN MÄÄRÄ

Infuusiokonsentraatti, liuosta varten
1 injektiopullo


5.	ANTOTAPA JA TARVITTAESSA ANTOREITTI (ANTOREITIT)

Lue pakkausseloste ennen käyttöä.
Laskimoon laimentamisen jälkeen.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN


8.	VIIMEINEN KÄYTTÖPÄIVÄMÄÄRÄ

EXP


9.	ERITYISET SÄILYTYSOLOSUHTEET

Säilytä jääkaapissa.
Ei saa jäätyä.
Säilytä alkuperäispakkauksessa. Herkkä valolle.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE

Alexion Europe SAS
103-105, rue Anatole France
92300 Levallois-Perret
Ranska


12.	MYYNTILUVAN NUMERO(T)

EU/1/19/1371/003


13.	ERÄNUMERO

Lot


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

Vapautettu pistekirjoituksesta.


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

PC
SN
NN



PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT

Kertakäyttöinen tyypin I lasia oleva injektiopullo 1 100 mg/11 ml


1.	LÄÄKEVALMISTEEN NIMI JA TARVITTAESSA ANTOREITTI (ANTOREITIT)

Ultomiris 1 100 mg/11 ml steriili konsentraatti
ravulitsumabi
(100 mg/ml) 
i.v. laimentamisen jälkeen.


2.	ANTOTAPA

Lue pakkausseloste ennen käyttöä.


3.	VIIMEINEN KÄYTTÖPÄIVÄMÄÄRÄ

EXP


4.	ERÄNUMERO

Lot


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ


6.	MUUTA




ULKOPAKKAUKSESSA ON OLTAVA SEURAAVAT MERKINNÄT

Kotelon etiketti 300 mg/3 ml


1.	LÄÄKEVALMISTEEN NIMI

Ultomiris 300 mg/3 ml infuusiokonsentraatti, liuosta varten
ravulitsumabi 


2.	VAIKUTTAVA(T) AINE(ET)

Yksi 3 ml:n injektiopullo sisältää 300 mg ravulitsumabia.
(100 mg/ml)

0,9‑prosenttisella (9 mg/ml) natriumkloridi-injektionesteellä laimentamisen jälkeen liuoksen lopullinen pitoisuus on 50 mg/ml. 


3.	LUETTELO APUAINEISTA

Apuaineet
Dinatriumvetyfosfaattiheptahydraatti (E 339), natriumdivetyfosfaattimonohydraatti (E 339), polysorbaatti 80 (E 433), arginiini, sakkaroosi ja injektionesteisiin käytettävä vesi.
Ks. lisätietoja pakkausselosteesta.


4.	LÄÄKEMUOTO JA SISÄLLÖN MÄÄRÄ

Infuusiokonsentraatti, liuosta varten
1 injektiopullo


5.	ANTOTAPA JA TARVITTAESSA ANTOREITTI (ANTOREITIT)

Lue pakkausseloste ennen käyttöä.
Laskimoon laimentamisen jälkeen.


6.	ERITYISVAROITUS VALMISTEEN SÄILYTTÄMISESTÄ POISSA LASTEN ULOTTUVILTA JA NÄKYVILTÄ

Ei lasten ulottuville eikä näkyville.


7.	MUU ERITYISVAROITUS (MUUT ERITYISVAROITUKSET), JOS TARPEEN


8.	VIIMEINEN KÄYTTÖPÄIVÄMÄÄRÄ

EXP


9.	ERITYISET SÄILYTYSOLOSUHTEET

Säilytä jääkaapissa.
Ei saa jäätyä.
Säilytä alkuperäispakkauksessa. Herkkä valolle.


10.	ERITYISET VAROTOIMET KÄYTTÄMÄTTÖMIEN LÄÄKEVALMISTEIDEN TAI NIISTÄ PERÄISIN OLEVAN JÄTEMATERIAALIN HÄVITTÄMISEKSI, JOS TARPEEN


11.	MYYNTILUVAN HALTIJAN NIMI JA OSOITE

Alexion Europe SAS
103-105, rue Anatole France
92300 Levallois-Perret
Ranska


12.	MYYNTILUVAN NUMERO(T)

EU/1/19/1371/002


13.	ERÄNUMERO

Lot


14.	YLEINEN TOIMITTAMISLUOKITTELU


15.	KÄYTTÖOHJEET


16.	TIEDOT PISTEKIRJOITUKSELLA

Vapautettu pistekirjoituksesta.


17.	YKSILÖLLINEN TUNNISTE – 2D-VIIVAKOODI

2D-viivakoodi, joka sisältää yksilöllisen tunnisteen.


18.	YKSILÖLLINEN TUNNISTE – LUETTAVISSA OLEVAT TIEDOT

PC
SN
NN



PIENISSÄ SISÄPAKKAUKSISSA ON OLTAVA VÄHINTÄÄN SEURAAVAT MERKINNÄT

Kertakäyttöinen tyypin I lasia oleva injektiopullo 300 mg/3 ml


1.	LÄÄKEVALMISTEEN NIMI JA TARVITTAESSA ANTOREITTI (ANTOREITIT)

Ultomiris 300 mg/3 ml steriili konsentraatti
ravulitsumabi
(100 mg/ml)
i.v. laimentamisen jälkeen.


2.	ANTOTAPA

Lue pakkausseloste ennen käyttöä.


3.	VIIMEINEN KÄYTTÖPÄIVÄMÄÄRÄ

EXP


4.	ERÄNUMERO

Lot


5.	SISÄLLÖN MÄÄRÄ PAINONA, TILAVUUTENA TAI YKSIKKÖINÄ


6.	MUUTA



44
32























B. PAKKAUSSELOSTE
[bookmark: _Hlk44065535]
Pakkausseloste: Tietoa käyttäjälle

Ultomiris 1 100 mg/11 ml infuusiokonsentraatti, liuosta varten
ravulitsumabi

Lue tämä pakkausseloste huolellisesti ennen kuin aloitat tämän lääkkeen käyttämisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin, apteekkihenkilökunnan tai sairaanhoitajan puoleen.
· Tämä lääke on määrätty vain sinulle eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.

Tässä pakkausselosteessa kerrotaan:
1.	Mitä Ultomiris on ja mihin sitä käytetään 
2.	Mitä sinun on tiedettävä, ennen kuin käytät Ultomiris-valmistetta
3.	Miten Ultomiris-valmistetta käytetään
4.	Mahdolliset haittavaikutukset 
5.	Ultomiris-valmisteen säilyttäminen
6.	Pakkauksen sisältö ja muuta tietoa


1.	Mitä Ultomiris on ja mihin sitä käytetään

Mitä Ultomiris on
Ultomiris on lääke, jonka sisältämä vaikuttava aine on ravulitsumabi, ja se kuuluu monoklonaalisten vasta-aineiden lääkeryhmään. Monoklonaaliset vasta-aineet kiinnittyvät tiettyyn kohteeseen elimistössä. Ravulitsumabi on kehitetty kiinnittymään komplementtiproteiiniin C5, joka on osa komplementtijärjestelmäksi kutsuttua elimistön puolustusjärjestelmää.

Mihin Ultomiris-valmistetta käytetään
Ultomiris-valmistetta käytetään kohtauksittaiseksi yölliseksi hemoglobiinivirtsaisuudeksi eli paroksysmaaliseksi nokturnaaliseksi hemoglobinuriaksi (PNH:ksi) kutsutun veritaudin hoitoon aikuispotilaille ja vähintään 10 kg painaville lapsipotilaille, mukaan lukien sellaisille potilaille, jotka eivät ole aiemmin saaneet hoitoa komplementin estäjällä, ja sellaisille potilaille, jotka ovat saaneet hoitoa ekulitsumabilla vähintään viimeisten 6 kuukauden ajan. PNH-potilailla komplementtijärjestelmä on yliaktiivinen ja hyökkää punasoluja vastaan, mikä voi johtaa alhaiseen punasolumäärään (anemiaan) ja aiheuttaa väsymystä, toimintakyvyn heikkenemistä, kipua, vatsakipua, tummavirtsaisuutta, hengenahdistusta, nielemisvaikeuksia, erektiovaikeuksia ja verihyytymien muodostumista. Kiinnittymällä komplementtiproteiiniin C5 ja estämällä sen toimintaa tämä lääke voi estää komplementtiproteiineja hyökkäämästä punasoluja vastaan ja siten ehkäistä sairauden oireita.

Ultomiris-valmistetta käytetään myös verenkiertoon ja munuaisiin vaikuttavan epätyypillisen hemolyyttis-ureemisen oireyhtymän (aHUS) hoitoon aikuispotilaille ja vähintään 10 kg painaville lapsipotilaille, mukaan lukien sellaisille potilaille, jotka eivät ole aiemmin saaneet hoitoa komplementin estäjällä, ja sellaisille potilaille, jotka ovat saaneet hoitoa ekulitsumabilla vähintään 3 kuukauden ajan. aHUS-potilaiden munuaiset ja verisuonet (myös verihiutaleet) voivat tulehtua, mikä voi johtaa alhaiseen verisolumäärään (trombosytopeniaan ja anemiaan), munuaisten toiminnan heikkenemiseen tai lakkaamiseen, verihyytymien muodostumiseen, väsymykseen ja toimintakyvyn heikkenemiseen. Ultomiris voi estää elimistön tulehdusvasteen ja siten estää elimistöä vaurioittamasta ja tuhoamasta herkkiä verisuoniaan. Näin Ultomiris voi ehkäistä sairauden oireita, kuten munuaisvaurioita.

Ultomiris-valmistetta käytetään myös lihaksiin vaikuttavan yleistyneeksi myasthenia gravikseksi (gMG) kutsutun sairauden hoitoon aikuisille potilaille. gMG:ssä immuunijärjestelmä voi hyökätä lihaksia vastaan ja vaurioittaa niitä, mikä voi aiheuttaa voimakasta lihasheikkoutta, näön ja liikuntakyvyn heikentymistä, hengenahdistusta ja äärimmäistä uupumusta, lisätä ruoan tai juoman henkeen vetämisen (aspiraation) riskiä sekä vaikeuttaa merkittävästi päivittäisten toimien suorittamista. Ultomiris voi estää elimistön tulehdusvasteen ja siten estää elimistöä hyökkäämästä lihaksia vastaan ja tuhoamasta niitä, jolloin sairauden oireet lievittyvät ja päivittäisten toimien suorittaminen helpottuu. Ultomiris on tarkoitettu erityisesti sellaisille potilaille, joilla on muista hoidoista huolimatta edelleen oireita.

Ultomiris-valmistetta käytetään myös silmähermoihin ja selkäytimeen pääasiassa vaikuttavan, neuromyelitis optica -kirjon häiriöksi (NMOSD) kutsutun keskushermoston sairauden hoitoon aikuisille potilaille. NMOSD-potilaiden immuunijärjestelmä hyökkää silmähermoja ja selkäydintä vastaan ja vaurioittaa niitä, mikä voi johtaa toisen silmän tai molempien silmien näön heikentymiseen tai sokeutumiseen, jalkojen tai käsien heikkouteen tai halvaantumiseen, kivuliaisiin kouristuksiin, tuntoaistin heikentymiseen tai menetykseen ja suolen ja virtsarakon toimintaan liittyviin vaivoihin sekä vaikeuttaa merkittävästi päivittäisistä toiminnoista suoriutumista. Ultomiris voi estää elimistön epänormaalin tulehdusvasteen ja siten estää immuunijärjestelmää hyökkäämästä silmähermoja ja selkäydintä vastaan ja vahingoittamasta niitä. Tämä vähentää NMOSD:n uusiutumisen tai pahenemisen riskiä.


2.	Mitä sinun on tiedettävä, ennen kuin käytät Ultomiris-valmistetta

Älä käytä Ultomiris-valmistetta
· jos olet allerginen ravulitsumabille tai tämän lääkkeen jollekin muulle aineelle (lueteltu kohdassa 6)
· jos sinua ei ole rokotettu meningokokki-infektiota vastaan
· jos sinulla on meningokokki-infektio.

Varoitukset ja varotoimet 
Keskustele lääkärin kanssa ennen kuin käytät Ultomiris-valmistetta.

Meningokokki-infektion ja muiden Neisseria-infektioiden oireet
Koska lääke estää komplementtijärjestelmää, joka on osa elimistön infektioita torjuvaa immuunipuolustusta, Ultomiris-valmisteen käyttö lisää Neisseria meningitidis -bakteerin aiheuttamien meningokokki-infektioiden riskiä. Nämä vaikeat infektiot kohdistuvat aivokalvoon, mikä voi aiheuttaa aivotulehduksen, ja ne voivat levitä kaikkialle vereen ja elimistöön (sepsis).

Käänny lääkärin puoleen ennen Ultomiris-hoidon aloittamista, jotta sinut voidaan rokottaa Neisseria meningitidis -infektiota vastaan vähintään 2 viikkoa ennen hoidon aloittamista. Jos sinua ei voida rokottaa 2 viikkoa etukäteen, lääkäri määrää sinulle antibiootteja infektioriskin pienentämiseksi, kunnes rokotuksesta on kulunut 2 viikkoa. Varmista, että tämänhetkinen meningokokkirokotuksesi on voimassa. Huomioi lisäksi, että rokotus ei välttämättä aina estä tällaista infektiota. Lääkäri voi kansallisten suositusten perusteella katsoa, että infektion ehkäisemiseksi on tarpeen käyttää myös muita menetelmiä.

Meningokokki-infektion oireet

Meningokokki-infektion nopea tunnistaminen ja hoitaminen on tärkeää Ultomiris-hoitoa saavilla potilailla. Tämän vuoksi sinulle annetaan potilaskortiksi kutsuttu kortti, joka sinun tulee pitää jatkuvasti mukanasi. Kortissa luetellaan meningokokki-infektion/meningokokkisepsiksen/meningokokkiaivotulehduksen varoittavat merkit ja oireet.
Jos havaitset mitä tahansa seuraavista oireista, kerro niistä välittömästi lääkärille:
· päänsärky, johon liittyy pahoinvointia tai oksentelua
· päänsärky, johon liittyy kuumetta
· päänsärky, johon liittyy niskan tai selän jäykkyyttä
· kuume
· kuume, johon liittyy ihottumaa 
· sekavuus 
· lihassärky ja influenssan kaltaiset oireet
· silmien valoherkkyys.

Meningokokki-infektion hoito matkalla

Jos matkustat alueelle, jossa et voi ottaa yhteyttä lääkäriin tai et tilapäisesti voi hakeutua lääkärinhoitoon, lääkäri saattaa ennaltaehkäisevänä toimenpiteenä määrätä sinulle Neisseria meningitidis -infektion hoitoon käytettäviä antibiootteja, jotka otat mukaasi. Jos havaitset mitä tahansa edellä kuvatuista oireista, ota antibioottikuuri lääkemääräyksen mukaisesti. Hakeudu lääkäriin mahdollisimman pian silloinkin, jos tunnet olosi paremmaksi antibioottien ottamisen jälkeen.

Infektiot
Kerro lääkärille ennen Ultomiris-hoidon aloittamista, jos sinulla on jokin infektio.

Infuusioon liittyvät reaktiot
Ultomiris-valmisteen annon yhteydessä sinulla saattaa esiintyä infuusiosta (”tiputuksesta”) johtuvia reaktioita (infuusioreaktio), kuten päänsärkyä, alaselkäkipua ja infuusioon liittyvää kipua. Joillakin potilailla saattaa esiintyä allergisia tai yliherkkyysreaktioita (mukaan lukien anafylaksiaa, joka on vakava allerginen reaktio, joka aiheuttaa hengitysvaikeuksia tai huimausta).

Lapset ja nuoret
Alle 18-vuotiaat potilaat on rokotettava Haemophilus influenzae- ja pneumokokki-infektioita vastaan.

Iäkkäät potilaat
Vähintään 65-vuotiaiden potilaiden hoito ei vaadi erityisiä varotoimia, joskin Ultomiris-valmisteen käytöstä iäkkäille PNH-, aHUS- ja NMOSD-potilaille kliinisissä tutkimuksissa on niukasti kokemusta.

Muut lääkevalmisteet ja Ultomiris
Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä.

Raskaus, imetys ja hedelmällisyys

Naiset, jotka voivat tulla raskaaksi

Lääkkeen vaikutuksia syntymättömään lapseen ei tunneta. Siksi naisten, jotka voivat tulla raskaaksi, on käytettävä tehokasta ehkäisyä hoidon aikana ja 8 kuukautta hoidon päättymisen jälkeen.

Raskaus ja imetys

Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä tai apteekista neuvoa ennen tämän lääkkeen käyttöä.
Ultomiris-valmisteen käyttöä ei suositella raskauden aikana eikä sellaisten naisten hoitoon, jotka voivat tulla raskaaksi ja eivät käytä ehkäisyä.

Ajaminen ja koneiden käyttö
Tällä lääkkeellä ei ole haitallista vaikutusta ajokykyyn ja koneidenkäyttökykyyn.

Ultomiris sisältää natriumia
0,9‑prosenttisella (9 mg/ml) natriumkloridi-injektionesteellä laimennettuna tämä lääkevalmiste sisältää 0,18 g natriumia (ruokasuolan toinen ainesosa) per 72 ml enimmäisannoksella. Tämä vastaa 9,1 %:a suositellusta natriumin enimmäisvuorokausiannoksesta aikuiselle.
Tämä tulee huomioida, jos noudatat vähäsuolaista ruokavaliota.

Ultomiris sisältää polysorbaattia
Tämä lääkevalmiste sisältää 5,5 mg polysorbaatti 80:tä, mikä vastaa 0,53 mg/kgml per yksi injektiopullo. Polysorbaatit saattavat aiheuttaa allergisia reaktioita. Kerro lääkärille, jos sinulla tiedetään olevan allergioita.


3.	Miten Ultomiris-valmistetta käytetään

Vähintään 2 viikkoa ennen Ultomiris-hoidon aloittamista lääkäri antaa sinulle rokotteen meningokokki-infektioita vastaan, jos et ole saanut sitä aiemmin tai jos rokotuksesi ei ole enää voimassa. Jos sinua ei voida rokottaa vähintään 2 viikkoa ennen Ultomiris-hoidon aloittamista, lääkäri määrää sinulle antibiootteja infektioriskin pienentämiseksi siihen saakka, kunnes rokotuksesta on kulunut 2 viikkoa. Jos lapsesi on alle 18-vuotias, lääkäri rokottaa hänet (jos häntä ei ole jo rokotettu) Haemophilus influenzae- ja pneumokokki-infektioita vastaan kutakin ikäryhmää koskevien kansallisten rokotussuositusten mukaisesti.

Lääkkeen oikea käyttö
Lääkäri laskee Ultomiris-annoksesi suuruuden kehonpainosi perusteella, taulukon 1 mukaisesti. Ensimmäistä annostasi kutsutaan latausannokseksi. Kun latausannoksestasi on kulunut 2 viikkoa, sinulle annetaan Ultomiris-valmisteen ylläpitoannos, joka toistetaan tämän jälkeen 8 viikon välein potilaille, joiden paino on yli 20 kg, ja 4 viikon välein potilaille, joiden paino on alle 20 kg.


Jos sait aiemmin hoitoa ekulitsumabi-nimisellä PNH-, aHUS-, gMG- ja NMOSD-lääkkeellä, latausannos tulee antaa 2 viikkoa viimeisen ekulitsumabi-infuusion jälkeen.

Taulukko 1:	Painoon perustuva Ultomiris-valmisteen annostus
	Painoalue (kg)
	Latausannos (mg)
	Ylläpitoannos (mg)

	10 – alle 20a
	600
	600

	20 – alle 30a
	900
	2 100

	30 – alle 40a
	1 200
	2 700

	40 – alle 60
	2 400
	3 000

	60 – alle 100
	2 700
	3 300

	Yli 100
	3 000
	3 600


a Vain PNH- ja aHUS-potilaille.

Ultomiris annetaan infuusiona (”tiputuksena”) laskimoon. Infuusio kestää noin 45 minuuttia.

Jos saat enemmän Ultomiris-valmistetta kuin sinun pitäisi 
Jos epäilet, että sinulle on vahingossa annettu määrättyä Ultomiris-annosta suurempi annos, käänny lääkärin puoleen.

Jos unohdat mennä hoitokäynnille saamaan Ultomiris-valmistetta
Jos olet unohtanut mennä hoitokäynnille, ota heti yhteys lääkäriin ja lue alla oleva kohta ”Jos lopetat Ultomiris-valmisteen käytön”.

Jos lopetat Ultomiris-valmisteen käytön PNH:n hoitoon
Jos keskeytät tai lopetat Ultomiris-hoidon, PNH-oireet saattavat uusiutua entistä voimakkaampina. Lääkäri keskustelee mahdollisista haittavaikutuksista ja riskeistä kanssasi ja seuraa sinua huolellisesti vähintään 16 viikon ajan.

Ultomiris-hoidon keskeyttämisen tai lopettamisen riskeihin kuuluu punasolujen tuhoutuminen, mikä saattaa aiheuttaa:
· laboratoriokokeissa näkyvän laktaattidehydrogenaasin (LDH:n) pitoisuuden nousun, joka on merkki punasolujen tuhoutumisesta
· punasolumäärän voimakkaan laskun (anemian)
· tummavirtsaisuutta
· väsymystä
· vatsakipua
· hengenahdistusta
· nielemisvaikeuksia
· erektiovaikeuksia
· sekavuutta tai muutoksen vireystilassasi
· rintakipua tai rasitusrintakipua
· seerumin kreatiniinipitoisuuden nousun (merkki munuaisongelmista) tai
· verihyytymätukoksen (tromboosin).
Jos sinulla esiintyy jokin näistä oireista, ota yhteys lääkäriin.

Jos lopetat Ultomiris-valmisteen käytön aHUSin hoitoon
Jos keskeytät tai lopetat Ultomiris-hoidon, aHUS-oireet saattavat uusiutua. Lääkäri keskustelee mahdollisista haittavaikutuksista ja riskeistä kanssasi ja seuraa sinua huolellisesti.

Ultomiris-hoidon keskeyttämisen tai lopettamisen riskeihin kuuluu pienten verisuonten vaurioiden lisääntyminen, mikä saattaa aiheuttaa:
· verihiutalemäärän voimakkaan laskun (trombosytopenian) 
· huomattavasti lisääntynyttä punasolujen tuhoutumista
· laboratoriokokeissa näkyvän laktaattidehydrogenaasin (LDH:n) pitoisuuden nousun, joka on merkki punasolujen tuhoutumisesta
· virtsantuotannon vähenemistä (merkki munuaisongelmista)
· seerumin kreatiniinipitoisuuden nousun (merkki munuaisongelmista)
· sekavuutta tai muutoksen vireystilassasi
· näköaistin muutoksia
· rintakipua tai rasitusrintakipua
· hengenahdistusta
· vatsakipua, ripulia tai
· verihyytymätukoksen (tromboosin).

Jos sinulla esiintyy jokin näistä oireista, ota yhteys lääkäriin. 

Jos lopetat Ultomiris-valmisteen käytön gMG:n hoitoon
Ultomiris-hoidon keskeyttäminen tai lopettaminen saattaa johtaa gMG-oireiden ilmaantumiseen. Keskustele lääkärin kanssa, ennen kuin lopetat Ultomiris-hoidon. Lääkäri keskustelee mahdollisista haittavaikutuksista ja riskeistä kanssasi. Lisäksi lääkäri haluaa seurata sinua huolellisesti.

Jos lopetat Ultomiris-valmisteen käytön NMOSD:n hoitoon
Ultomiris-hoidon keskeyttäminen tai lopettaminen saattaa aiheuttaa NMOSD:n uusiutumisen. Keskustele lääkärin kanssa, ennen kuin lopetat Ultomiris-hoidon. Lääkäri keskustelee mahdollisista haittavaikutuksista ja riskeistä kanssasi. Lisäksi lääkäri haluaa seurata sinua huolellisesti.

Jos sinulla on kysymyksiä tämän lääkkeen käytöstä, käänny lääkärin puoleen.


4.	Mahdolliset haittavaikutukset

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa.

Lääkäri keskustelee mahdollisista haittavaikutuksista kanssasi ja selittää Ultomiris-hoidon riskit ja hyödyt ennen hoitoa.

Vakavat haittavaikutukset

Vakavin haittavaikutus on meningokokki-infektio, joka voi ilmetä meningokokkisepsiksenä ja meningokokkiaivotulehduksena.
Jos havaitset mitä tahansa meningokokki-infektion oireita (ks. meningokokki-infektion oireet kohdassa 2), kerro niistä välittömästi lääkärille.

Muut haittavaikutukset

Jos et ole varma, mitä jokin alla luetelluista haittavaikutuksista tarkoittaa, pyydä lääkäriä selittämään se sinulle.

Hyvin yleiset (saattaa esiintyä useammalla kuin yhdellä henkilöllä 10:stä):
· päänsärky
· huimaus
· ripuli, pahoinvointi, vatsakipu
· kuume, väsymys (uupumus)
· ylähengitystieinfektio
· flunssa (nenänielutulehdus)
· selkäkipu, nivelkipu
· virtsatieinfektio.

Yleiset (saattaa esiintyä enintään yhdellä henkilöllä 10:stä):
· oksentelu, epämukava tunne mahassa aterian jälkeen (ruoansulatushäiriö)
· nokkosihottuma, ihottuma, ihon kutina
· lihaskipu ja lihaskouristukset
· influenssan kaltainen sairaus, vilunväristykset, heikkous (voimattomuus)
· infuusioon liittyvä reaktio
· allerginen reaktio (yliherkkyys).

Melko harvinaiset (saattaa esiintyä enintään yhdellä henkilöllä 100:sta):
· meningokokki-infektio
· vakava allerginen reaktio, joka aiheuttaa hengitysvaikeuksia tai huimausta (anafylaktinen reaktio)
· disseminoitunut gonokokki-infektio.

Haittavaikutuksista ilmoittaminen
Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	Ultomiris-valmisteen säilyttäminen

Ei lasten ulottuville eikä näkyville.

Älä käytä tätä lääkettä kotelossa mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.
Säilytä jääkaapissa (2 °C – 8 °C).
Ei saa jäätyä.

Säilytä alkuperäispakkauksessa. Herkkä valolle.
Lääke tulee käyttää heti 0,9‑prosenttisella (9 mg/ml) natriumkloridi-injektionesteellä laimentamisen jälkeen, tai 24 tunnin kuluessa säilytettäessä jääkaapissa tai 4 tunnin kuluessa säilytettäessä huoneenlämmössä.

Lääkkeitä ei pidä heittää viemäriin. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä Ultomiris sisältää

· Vaikuttava aine on ravulitsumabi. Yksi liuosta sisältävä injektiopullo sisältää 1 100 mg ravulitsumabia.
· Muut aineet ovat: dinatriumvetyfosfaattiheptahydraatti (E 339), natriumdivetyfosfaattimonohydraatti (E 339), polysorbaatti 80 (E 433), arginiini, sakkaroosi ja injektionesteisiin käytettävä vesi.

Tämä lääke sisältää natriumia ja polysorbaattia 80 (ks. kohta 2, ”Ultomiris sisältää natriumia” ja ”Ultomiris sisältää polysorbaattia”).

Lääkevalmisteen kuvaus ja pakkauskoko (-koot)
Ultomiris on infuusiokonsentraatti, liuosta varten (11 ml injektiopullossa – pakkauskoko: 1 injektiopullo). 
Ultomiris on läpikuultava, kirkas tai kellertävä liuos, jossa ei näy käytännössä lainkaan hiukkasia.

Myyntiluvan haltija
Alexion Europe SAS
103-105, rue Anatole France
92300 Levallois-Perret
Ranska

Valmistaja
Alexion Pharma International Operations Limited
Alexion Dublin Manufacturing Facility
College Business and Technology Park
Blanchardstown Road North
Dublin 15, D15 R925
Irlanti

Almac Pharma Services (Ireland) Limited
Finnabair Industrial Estate
Dundalk
Co. Louth A91 P9KD
Irlanti

Almac Pharma Services Limited
22 Seagoe Industrial Estate
Craigavon, Armagh BT63 5QD
Iso-Britannia

Lisätietoja tästä lääkevalmisteesta antaa myyntiluvan haltijan paikallinen edustaja:


	België/Belgique/Belgien
Alexion Pharma Belgium
Tél/Tel: +32 0 800 200 31

	Lietuva
UAB AstraZeneca Lietuva
Tel: +370 5 2660550


	България
АстраЗенека България ЕООД
Teл.: +359 24455000

AstraZeneca Czech Republic s.r.o.

Alexion Pharma Nordics AB

	Malta

Tämä pakkausseloste on tarkistettu viimeksi 

Muut tiedonlähteet
Lisätietoa tästä lääkevalmisteesta on saatavilla Euroopan lääkeviraston verkkosivulla https://www.ema.europa.eu.


------------------------------------------------------------------------------------------------------------------------
Seuraavat tiedot on tarkoitettu vain terveydenhuollon ammattilaisille: 

Käyttöohjeet terveydenhuollon ammattilaisille
Ultomiris 1 100 mg/11 ml infuusiokonsentraatti, liuosta varten -valmisteen käsittely


1- Miten Ultomiris toimitetaan?
Yksi Ultomiris-injektiopullo sisältää 1 100 mg vaikuttavaa ainetta 11 ml:ssa valmisteliuosta.

Biologisen lääkkeen jäljitettävyyden parantamiseksi on annetun valmisteen nimi ja eränumero dokumentoitava selkeästi.


2- Ennen antamista
Laimentaminen tulee tehdä hyvän käytännön mukaisesti ja etenkin aseptisuus huomioon ottaen.

Vain asianmukaisen koulutuksen saanut terveydenhuollon ammattilainen saa valmistella Ultomiris-valmisteen antoa varten aseptista tekniikkaa käyttäen.
· Tarkista Ultomiris-liuos silmämääräisesti hiukkasten ja värimuutosten varalta.
· Vedä tarvittava määrä Ultomiris-valmistetta injektiopullosta (injektiopulloista) steriiliä ruiskua käyttäen.
· Siirrä suositeltu annos infuusiopussiin.
· Laimenna Ultomiris 50 mg/ml:n lopulliseen pitoisuuteen (alkuperäinen pitoisuus jaettuna 2:lla) lisäämällä oikea määrä 0,9‑prosenttista (9 mg/ml) natriumkloridi-injektionestettä infuusiopussiin alla olevan taulukon ohjeiden mukaisesti. 

Taulukko 1: Latausannoksen antamisen viitetaulukko
	Painoalue (kg)a
	Latausannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonais-määrä (ml)
	Infuusion minimikesto
Minuuttia (tuntia)

	≥ 10, < 20c
	600
	6
	6
	12
	45 (0,8)

	≥ 20, < 30c
	900
	9
	9
	18
	35 (0,6)

	≥ 30, < 40c
	1 200
	12
	12
	24
	31 (0,5)

	≥ 40, < 60
	2 400
	24
	24
	48
	45 (0,8)

	≥ 60, < 100
	2 700
	27
	27
	54
	35 (0,6)

	≥ 100
	3 000
	30
	30
	60
	25 (0,4)


a 	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.
c 	Vain PNH:n ja aHUSin käyttöaiheisiin.

Taulukko 2: Ylläpitoannosten antamisen viitetaulukko
	Painoalue (kg)a
	Ylläpitoannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonais-määrä (ml)
	Infuusion minimikesto
Minuuttia (tuntia)

	≥ 10, < 20c
	600
	6
	6
	12
	45 (0,8)

	≥ 20, < 30c
	2 100
	21
	21
	42
	75 (1,3)

	≥ 30, < 40c
	2 700
	27
	27
	54
	65 (1,1)

	≥ 40, < 60
	3 000
	30
	30
	60
	55 (0,9)

	≥ 60, < 100
	3 300
	33
	33
	66
	40 (0,7)

	≥ 100
	3 600
	36
	36
	72
	30 (0,5)


a 	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.
c 	Vain PNH:n ja aHUSin käyttöaiheisiin.

Taulukko 3: Lisäannosten antamisen viitetaulukko
	Painoalue (kg)a
	Lisäannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonais-määrä (ml)
	Infuusion minimikesto
Minuuttia (tuntia)

	≥ 40, < 60

	600
	6
	6
	12
	15 (0,25)

	
	1 200
	12
	12
	24
	25 (0,42)

	
	1 500
	15
	15
	30
	30 (0,5)

	≥ 60, < 100
	600
	6
	6
	12
	12 (0,20)

	
	1 500
	15
	15
	30
	22 (0,36)

	
	1 800
	18
	18
	36
	25 (0,42)

	≥ 100
	600
	6
	6
	12
	10 (0,17)

	
	1 500
	15
	15
	30
	15 (0,25)

	
	1 800
	18
	18
	36
	17 (0,28)


a 	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.

· Kääntele Ultomiris-liuoksen sisältävää infuusionestepussia varovasti, jotta lääke ja laimennin sekoittuvat hyvin. Ultomiris-liuosta ei saa ravistaa.
· Laimennetun liuoksen tulee antaa lämmetä huoneenlämpöiseksi (18–25 °C) ennen antoa altistamalla se ympäristön ilmalle noin 30 minuutin ajaksi.
· Laimennettua liuosta ei saa lämmittää mikroaaltouunissa eikä mitään muuta lämmönlähdettä kuin ympäröivää huoneenlämpöä hyödyntäen.
· Hävitä käyttämätön injektiopulloon jäänyt lääke.
· Liuos tulee käyttää heti laimentamisen jälkeen. Infuusiot on annettava 0,2 µm:n suuruisen suodattimen läpi. Ultomiris-valmisteen annon jälkeen koko letku huuhdellaan 0,9-prosenttisella natriumkloridi-injektionesteellä, USP.
· Jos lääkettä ei käytetä heti laimentamisen jälkeen, säilytysaika ei saa ylittää 24 tuntia 2–8 °C:n lämpötilassa tai 4 tuntia huoneenlämmössä odotettu infuusioaika mukaan luettuna.


3- Antaminen
· Älä anna Ultomiris-valmistetta nopeana infuusiona tai boluksena laskimoon.
· Ultomiris-valmisteen saa antaa vain infuusiona laskimoon. 
· Laimennettu Ultomiris-liuos tulee antaa noin 45 minuutin kestoisena infuusiona laskimoon ruiskutyyppistä pumppua tai infuusiopumppua käyttäen. Laimennettua Ultomiris-liuosta ei tarvitse suojata valolta potilaalle annon aikana.
Potilasta tulee seurata yhden tunnin ajan infuusion jälkeen. Jos Ultomiris-valmisteen annon aikana ilmaantuu haittavaikutuksia, infuusionopeutta voidaan hidastaa tai infuusio keskeyttää lääkärin harkinnan mukaan.


4- Erityiset käsittelyä ja säilytystä koskevat tiedot
Säilytä jääkaapissa (2 ºC – 8 ºC). Ei saa jäätyä. Säilytä alkuperäispakkauksessa. Herkkä valolle.
Älä käytä tätä lääkettä kotelossa mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.

Käyttämätön lääke tai jäte on hävitettävä paikallisten vaatimusten mukaisesti.


[bookmark: _Hlk44065583]Pakkausseloste: Tietoa käyttäjälle

Ultomiris 300 mg/3 ml infuusiokonsentraatti, liuosta varten
ravulitsumabi

Lue tämä pakkausseloste huolellisesti ennen kuin aloitat tämän lääkkeen käyttämisen, sillä se sisältää sinulle tärkeitä tietoja.
· Säilytä tämä pakkausseloste. Voit tarvita sitä myöhemmin.
· Jos sinulla on kysyttävää, käänny lääkärin, apteekkihenkilökunnan tai sairaanhoitajan puoleen.
· Tämä lääke on määrätty vain sinulle eikä sitä pidä antaa muiden käyttöön. Se voi aiheuttaa haittaa muille, vaikka heillä olisikin samanlaiset oireet kuin sinulla.
· Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Ks. kohta 4.

Tässä pakkausselosteessa kerrotaan:
1.	Mitä Ultomiris on ja mihin sitä käytetään 
2.	Mitä sinun on tiedettävä, ennen kuin käytät Ultomiris-valmistetta
3.	Miten Ultomiris-valmistetta käytetään
4.	Mahdolliset haittavaikutukset 
5.	Ultomiris-valmisteen säilyttäminen
6.	Pakkauksen sisältö ja muuta tietoa


1.	Mitä Ultomiris on ja mihin sitä käytetään

Mitä Ultomiris on
Ultomiris on lääke, jonka sisältämä vaikuttava aine on ravulitsumabi, ja se kuuluu monoklonaalisten vasta-aineiden lääkeryhmään. Monoklonaaliset vasta-aineet kiinnittyvät tiettyyn kohteeseen elimistössä. Ravulitsumabi on kehitetty kiinnittymään komplementtiproteiiniin C5, joka on osa komplementtijärjestelmäksi kutsuttua elimistön puolustusjärjestelmää.

Mihin Ultomiris-valmistetta käytetään
Ultomiris-valmistetta käytetään kohtauksittaiseksi yölliseksi hemoglobiinivirtsaisuudeksi eli paroksysmaaliseksi nokturnaaliseksi hemoglobinuriaksi (PNH:ksi) kutsutun veritaudin hoitoon aikuispotilaille ja vähintään 10 kg painaville lapsipotilaille, mukaan lukien sellaisille potilaille, jotka eivät ole aiemmin saaneet hoitoa komplementin estäjällä, ja sellaisille potilaille, jotka ovat saaneet hoitoa ekulitsumabilla vähintään viimeisten 6 kuukauden ajan. PNH-potilailla komplementtijärjestelmä on yliaktiivinen ja hyökkää punasoluja vastaan, mikä voi johtaa alhaiseen punasolumäärään (anemiaan) ja aiheuttaa väsymystä, toimintakyvyn heikkenemistä, kipua, vatsakipua, tummavirtsaisuutta, hengenahdistusta, nielemisvaikeuksia, erektiovaikeuksia ja verihyytymien muodostumista. Kiinnittymällä komplementtiproteiiniin C5 ja estämällä sen toimintaa tämä lääke voi estää komplementtiproteiineja hyökkäämästä punasoluja vastaan ja siten ehkäistä sairauden oireita.

Ultomiris-valmistetta käytetään myös verenkiertoon ja munuaisiin vaikuttavan epätyypillisen hemolyyttis-ureemisen oireyhtymän (aHUS) hoitoon aikuispotilaille ja vähintään 10 kg painaville lapsipotilaille, mukaan lukien sellaisille potilaille, jotka eivät ole aiemmin saaneet hoitoa komplementin estäjällä, ja sellaisille potilaille, jotka ovat saaneet hoitoa ekulitsumabilla vähintään 3 kuukauden ajan. aHUS-potilaiden munuaiset ja verisuonet (myös verihiutaleet) voivat tulehtua, mikä voi johtaa alhaiseen verisolumäärään (trombosytopeniaan ja anemiaan), munuaisten toiminnan heikkenemiseen tai lakkaamiseen, verihyytymien muodostumiseen, väsymykseen ja toimintakyvyn heikkenemiseen. Ultomiris voi estää elimistön tulehdusvasteen ja siten estää elimistöä vaurioittamasta ja tuhoamasta herkkiä verisuoniaan. Näin Ultomiris voi ehkäistä sairauden oireita, kuten munuaisvaurioita.

Ultomiris-valmistetta käytetään myös lihaksiin vaikuttavan yleistyneeksi myasthenia gravikseksi (gMG) kutsutun sairauden hoitoon aikuisille potilaille. gMG:ssä immuunijärjestelmä voi hyökätä lihaksia vastaan ja vaurioittaa niitä, mikä voi aiheuttaa voimakasta lihasheikkoutta, näön ja liikuntakyvyn heikentymistä, hengenahdistusta ja äärimmäistä uupumusta, lisätä ruoan tai juoman henkeen vetämisen (aspiraation) riskiä sekä vaikeuttaa merkittävästi päivittäisten toimien suorittamista. Ultomiris voi estää elimistön tulehdusvasteen ja siten estää elimistöä hyökkäämästä lihaksia vastaan ja tuhoamasta niitä, jolloin sairauden oireet lievittyvät ja päivittäisten toimien suorittaminen helpottuu. Ultomiris on tarkoitettu erityisesti sellaisille potilaille, joilla on muista hoidoista huolimatta edelleen oireita.

Ultomiris-valmistetta käytetään myös silmähermoihin ja selkäytimeen pääasiassa vaikuttavan, neuromyelitis optica -kirjon häiriöksi (NMOSD) kutsutun keskushermoston sairauden hoitoon aikuisille potilaille. NMOSD-potilaiden immuunijärjestelmä hyökkää silmähermoja ja selkäydintä vastaan ja vaurioittaa niitä, mikä voi johtaa toisen silmän tai molempien silmien näön heikentymiseen tai sokeutumiseen, jalkojen tai käsien heikkouteen tai halvaantumiseen, kivuliaisiin kouristuksiin, tuntoaistin heikentymiseen tai menetykseen ja suolen ja virtsarakon toimintaan liittyviin vaivoihin sekä vaikeuttaa merkittävästi päivittäisistä toiminnoista suoriutumista. Ultomiris voi estää elimistön epänormaalin tulehdusvasteen ja siten estää immuunijärjestelmää hyökkäämästä silmähermoja ja selkäydintä vastaan ja vahingoittamasta niitä. Tämä vähentää NMOSD:n uusiutumisen tai pahenemisen riskiä.


2.	Mitä sinun on tiedettävä, ennen kuin käytät Ultomiris-valmistetta

Älä käytä Ultomiris-valmistetta
· jos olet allerginen ravulitsumabille tai tämän lääkkeen jollekin muulle aineelle (lueteltu kohdassa 6)
· jos sinua ei ole rokotettu meningokokki-infektiota vastaan
· jos sinulla on meningokokki-infektio.

Varoitukset ja varotoimet 
Keskustele lääkärin kanssa ennen kuin käytät Ultomiris-valmistetta.

Meningokokki-infektion ja muiden Neisseria-infektioiden oireet
Koska lääke estää komplementtijärjestelmää, joka on osa elimistön infektioita torjuvaa immuunipuolustusta, Ultomiris-valmisteen käyttö lisää Neisseria meningitidis -bakteerin aiheuttamien meningokokki-infektioiden riskiä. Nämä vaikeat infektiot kohdistuvat aivokalvoon, mikä voi aiheuttaa aivotulehduksen, ja ne voivat levitä kaikkialle vereen ja elimistöön (sepsis).

Käänny lääkärin puoleen ennen Ultomiris-hoidon aloittamista, jotta sinut voidaan rokottaa Neisseria meningitidis -infektiota vastaan vähintään 2 viikkoa ennen hoidon aloittamista. Jos sinua ei voida rokottaa 2 viikkoa etukäteen, lääkäri määrää sinulle antibiootteja infektioriskin pienentämiseksi, kunnes rokotuksesta on kulunut 2 viikkoa. Varmista, että tämänhetkinen meningokokkirokotuksesi on voimassa. Huomioi lisäksi, että rokotus ei välttämättä aina estä tällaista infektiota. Lääkäri voi kansallisten suositusten perusteella katsoa, että infektion ehkäisemiseksi on tarpeen käyttää myös muita menetelmiä.

Meningokokki-infektion oireet

Meningokokki-infektion nopea tunnistaminen ja hoitaminen on tärkeää Ultomiris-hoitoa saavilla potilailla. Tämän vuoksi sinulle annetaan potilaskortiksi kutsuttu kortti, joka sinun tulee pitää jatkuvasti mukanasi. Kortissa luetellaan meningokokki-infektion/meningokokkisepsiksen/meningokokkiaivotulehduksen varoittavat merkit ja oireet.
Jos havaitset mitä tahansa seuraavista oireista, kerro niistä välittömästi lääkärille:
· päänsärky, johon liittyy pahoinvointia tai oksentelua
· päänsärky, johon liittyy kuumetta
· päänsärky, johon liittyy niskan tai selän jäykkyyttä
· kuume
· kuume, johon liittyy ihottumaa 
· sekavuus 
· lihassärky ja influenssan kaltaiset oireet
· silmien valoherkkyys.

Meningokokki-infektion hoito matkalla

Jos matkustat alueelle, jossa et voi ottaa yhteyttä lääkäriin tai et tilapäisesti voi hakeutua lääkärinhoitoon, lääkäri saattaa ennaltaehkäisevänä toimenpiteenä määrätä sinulle Neisseria meningitidis -infektion hoitoon käytettäviä antibiootteja, jotka otat mukaasi. Jos havaitset mitä tahansa edellä kuvatuista oireista, ota antibioottikuuri lääkemääräyksen mukaisesti. Hakeudu lääkäriin mahdollisimman pian silloinkin, jos tunnet olosi paremmaksi antibioottien ottamisen jälkeen.

Infektiot
Kerro lääkärille ennen Ultomiris-hoidon aloittamista, jos sinulla on jokin infektio.

Infuusioon liittyvät reaktiot
Ultomiris-valmisteen annon yhteydessä sinulla saattaa esiintyä infuusiosta (”tiputuksesta”) johtuvia reaktioita (infuusioreaktio), kuten päänsärkyä, alaselkäkipua ja infuusioon liittyvää kipua. Joillakin potilailla saattaa esiintyä allergisia tai yliherkkyysreaktioita (mukaan lukien anafylaksiaa, joka on vakava allerginen reaktio, joka aiheuttaa hengitysvaikeuksia tai huimausta).

Lapset ja nuoret
Alle 18-vuotiaat potilaat on rokotettava Haemophilus influenzae- ja pneumokokki-infektioita vastaan.

Iäkkäät potilaat
Vähintään 65-vuotiaiden potilaiden hoito ei vaadi erityisiä varotoimia, joskin Ultomiris-valmisteen käytöstä iäkkäille PNH-, aHUS- ja NMOSD-potilaille kliinisissä tutkimuksissa on niukasti kokemusta.

Muut lääkevalmisteet ja Ultomiris
Kerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä.

Raskaus, imetys ja hedelmällisyys

Naiset, jotka voivat tulla raskaaksi

Lääkkeen vaikutuksia syntymättömään lapseen ei tunneta. Siksi naisten, jotka voivat tulla raskaaksi, on käytettävä tehokasta ehkäisyä hoidon aikana ja 8 kuukautta hoidon päättymisen jälkeen.

Raskaus ja imetys

Jos olet raskaana tai imetät, epäilet olevasi raskaana tai jos suunnittelet lapsen hankkimista, kysy lääkäriltä tai apteekista neuvoa ennen tämän lääkkeen käyttöä.
Ultomiris-valmisteen käyttöä ei suositella raskauden aikana eikä sellaisten naisten hoitoon, jotka voivat tulla raskaaksi ja eivät käytä ehkäisyä.

Ajaminen ja koneiden käyttö
Tällä lääkkeellä ei ole haitallista vaikutusta ajokykyyn ja koneidenkäyttökykyyn.

Ultomiris sisältää natriumia
0,9‑prosenttisella (9 mg/ml) natriumkloridi-injektionesteellä laimennettuna tämä lääkevalmiste sisältää 0,18 g natriumia (ruokasuolan toinen ainesosa) per 72 ml enimmäisannoksella. Tämä vastaa 9,1 %:a suositellusta natriumin enimmäisvuorokausiannoksesta aikuiselle.
Tämä tulee huomioida, jos noudatat vähäsuolaista ruokavaliota.

Ultomiris sisältää polysorbaattia
Tämä lääkevalmiste sisältää 1,5 mg polysorbaatti 80:tä, mikä vastaa 0,53 mg/kgml per yksi injektiopullo. Polysorbaatit saattavat aiheuttaa allergisia reaktioita. Kerro lääkärille, jos sinulla tiedetään olevan allergioita.


3.	Miten Ultomiris-valmistetta käytetään

Vähintään 2 viikkoa ennen Ultomiris-hoidon aloittamista lääkäri antaa sinulle rokotteen meningokokki-infektioita vastaan, jos et ole saanut sitä aiemmin tai jos rokotuksesi ei ole enää voimassa. Jos sinua ei voida rokottaa vähintään 2 viikkoa ennen Ultomiris-hoidon aloittamista, lääkäri määrää sinulle antibiootteja infektioriskin pienentämiseksi siihen saakka, kunnes rokotuksesta on kulunut 2 viikkoa. Jos lapsesi on alle 18-vuotias, lääkäri rokottaa hänet (jos häntä ei ole jo rokotettu) Haemophilus influenzae- ja pneumokokki-infektioita vastaan kutakin ikäryhmää koskevien kansallisten rokotussuositusten mukaisesti.

Lääkkeen oikea käyttö
Lääkäri laskee Ultomiris-annoksesi suuruuden kehonpainosi perusteella, taulukon 1 mukaisesti. Ensimmäistä annostasi kutsutaan latausannokseksi. Kun latausannoksestasi on kulunut 2 viikkoa, sinulle annetaan Ultomiris-valmisteen ylläpitoannos, joka toistetaan tämän jälkeen 8 viikon välein potilaille, joiden paino on yli 20 kg, ja 4 viikon välein potilaille, joiden paino on alle 20 kg.

Jos sait aiemmin hoitoa ekulitsumabi-nimisellä PNH-, aHUS-, gMG- ja NMOSD-lääkkeellä, latausannos tulee antaa 2 viikkoa viimeisen ekulitsumabi-infuusion jälkeen.

Taulukko 1:	Painoon perustuva Ultomiris-valmisteen annostus
	Painoalue (kg)
	Latausannos (mg)
	Ylläpitoannos (mg)

	10 – alle 20a
	600
	600

	20 – alle 30a
	900
	2 100

	30 – alle 40a
	1 200
	2 700

	40 – alle 60
	2 400
	3 000

	60 – alle 100
	2 700
	3 300

	Yli 100
	3 000
	3 600


a Vain PNH- ja aHUS-potilaille.

Ultomiris annetaan infuusiona (”tiputuksena”) laskimoon. Infuusio kestää noin 45 minuuttia.

Jos saat enemmän Ultomiris-valmistetta kuin sinun pitäisi 
Jos epäilet, että sinulle on vahingossa annettu määrättyä Ultomiris-annosta suurempi annos, käänny lääkärin puoleen.

Jos unohdat mennä hoitokäynnille saamaan Ultomiris-valmistetta
Jos olet unohtanut mennä hoitokäynnille, ota heti yhteys lääkäriin ja lue alla oleva kohta ”Jos lopetat Ultomiris-valmisteen käytön”.

Jos lopetat Ultomiris-valmisteen käytön PNH:n hoitoon
Jos keskeytät tai lopetat Ultomiris-hoidon, PNH-oireet saattavat uusiutua entistä voimakkaampina. Lääkäri keskustelee mahdollisista haittavaikutuksista ja riskeistä kanssasi ja seuraa sinua huolellisesti vähintään 16 viikon ajan.

Ultomiris-hoidon keskeyttämisen tai lopettamisen riskeihin kuuluu punasolujen tuhoutuminen, mikä saattaa aiheuttaa:
· laboratoriokokeissa näkyvän laktaattidehydrogenaasin (LDH:n) pitoisuuden nousun, joka on merkki punasolujen tuhoutumisesta
· punasolumäärän voimakkaan laskun (anemian)
· tummavirtsaisuutta
· väsymystä
· vatsakipua
· hengenahdistusta
· nielemisvaikeuksia
· erektiovaikeuksia
· sekavuutta tai muutoksen vireystilassasi
· rintakipua tai rasitusrintakipua
· seerumin kreatiniinipitoisuuden nousun (merkki munuaisongelmista) tai
· verihyytymätukoksen (tromboosin).
Jos sinulla esiintyy jokin näistä oireista, ota yhteys lääkäriin.

Jos lopetat Ultomiris-valmisteen käytön aHUSin hoitoon
Jos keskeytät tai lopetat Ultomiris-hoidon, aHUS-oireet saattavat uusiutua. Lääkäri keskustelee mahdollisista haittavaikutuksista ja riskeistä kanssasi ja seuraa sinua huolellisesti.

Ultomiris-hoidon keskeyttämisen tai lopettamisen riskeihin kuuluu pienten verisuonten vaurioiden lisääntyminen, mikä saattaa aiheuttaa:
· verihiutalemäärän voimakkaan laskun (trombosytopenian) 
· huomattavasti lisääntynyttä punasolujen tuhoutumista
· laboratoriokokeissa näkyvän laktaattidehydrogenaasin (LDH:n) pitoisuuden nousun, joka on merkki punasolujen tuhoutumisesta
· virtsantuotannon vähenemistä (merkki munuaisongelmista)
· seerumin kreatiniinipitoisuuden nousun (merkki munuaisongelmista)
· sekavuutta tai muutoksen vireystilassasi
· näköaistin muutoksia
· rintakipua tai rasitusrintakipua
· hengenahdistusta
· vatsakipua, ripulia tai
· verihyytymätukoksen (tromboosin).

Jos sinulla esiintyy jokin näistä oireista, ota yhteys lääkäriin. 

Jos lopetat Ultomiris-valmisteen käytön gMG:n hoitoon
Ultomiris-hoidon keskeyttäminen tai lopettaminen saattaa johtaa gMG-oireiden ilmaantumiseen. Keskustele lääkärin kanssa, ennen kuin lopetat Ultomiris-hoidon. Lääkäri keskustelee mahdollisista haittavaikutuksista ja riskeistä kanssasi. Lisäksi lääkäri haluaa seurata sinua huolellisesti.

Jos lopetat Ultomiris-valmisteen käytön NMOSD:n hoitoon
Ultomiris-hoidon keskeyttäminen tai lopettaminen saattaa aiheuttaa NMOSD:n uusiutumisen. Keskustele lääkärin kanssa, ennen kuin lopetat Ultomiris-hoidon. Lääkäri keskustelee mahdollisista haittavaikutuksista ja riskeistä kanssasi. Lisäksi lääkäri haluaa seurata sinua huolellisesti.

Jos sinulla on kysymyksiä tämän lääkkeen käytöstä, käänny lääkärin puoleen.


4.	Mahdolliset haittavaikutukset

Kuten kaikki lääkkeet, tämäkin lääke voi aiheuttaa haittavaikutuksia. Kaikki eivät kuitenkaan niitä saa.

Lääkäri keskustelee mahdollisista haittavaikutuksista kanssasi ja selittää Ultomiris-hoidon riskit ja hyödyt ennen hoitoa.

Vakavat haittavaikutukset

Vakavin haittavaikutus on meningokokki-infektio, joka voi ilmetä meningokokkisepsiksenä ja meningokokkiaivotulehduksena.
Jos havaitset mitä tahansa meningokokki-infektion oireita (ks. meningokokki-infektion oireet kohdassa 2), kerro niistä välittömästi lääkärille.

Muut haittavaikutukset

Jos et ole varma, mitä jokin alla luetelluista haittavaikutuksista tarkoittaa, pyydä lääkäriä selittämään se sinulle.

Hyvin yleiset (saattaa esiintyä useammalla kuin yhdellä henkilöllä 10:stä):
· päänsärky
· huimaus
· ripuli, pahoinvointi, vatsakipu
· kuume, väsymys (uupumus)
· ylähengitystieinfektio
· flunssa (nenänielutulehdus)
· selkäkipu, nivelkipu
· virtsatieinfektio.

Yleiset (saattaa esiintyä enintään yhdellä henkilöllä 10:stä):
· oksentelu, epämukava tunne mahassa aterian jälkeen (ruoansulatushäiriö)
· nokkosihottuma, ihottuma, ihon kutina
· lihaskipu ja lihaskouristukset
· influenssan kaltainen sairaus, vilunväristykset, heikkous (voimattomuus)
· infuusioon liittyvä reaktio
· allerginen reaktio (yliherkkyys).

Melko harvinaiset (saattaa esiintyä enintään yhdellä henkilöllä 100:sta):
· meningokokki-infektio
· vakava allerginen reaktio, joka aiheuttaa hengitysvaikeuksia tai huimausta (anafylaktinen reaktio)
· disseminoitunut gonokokki-infektio.

Haittavaikutuksista ilmoittaminen
Jos havaitset haittavaikutuksia, kerro niistä lääkärille, apteekkihenkilökunnalle tai sairaanhoitajalle. Tämä koskee myös sellaisia mahdollisia haittavaikutuksia, joita ei ole mainittu tässä pakkausselosteessa. Voit ilmoittaa haittavaikutuksista myös suoraan liitteessä V luetellun kansallisen ilmoitusjärjestelmän kautta. Ilmoittamalla haittavaikutuksista voit auttaa saamaan enemmän tietoa tämän lääkevalmisteen turvallisuudesta.


5.	Ultomiris-valmisteen säilyttäminen

Ei lasten ulottuville eikä näkyville.

Älä käytä tätä lääkettä kotelossa mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.
Säilytä jääkaapissa (2 °C – 8 °C).
Ei saa jäätyä.

Säilytä alkuperäispakkauksessa. Herkkä valolle.
Lääke tulee käyttää heti 0,9‑prosenttisella (9 mg/ml) natriumkloridi-injektionesteellä laimentamisen jälkeen, tai 24 tunnin kuluessa säilytettäessä jääkaapissa tai 4 tunnin kuluessa säilytettäessä huoneenlämmössä.

Lääkkeitä ei pidä heittää viemäriin. Kysy käyttämättömien lääkkeiden hävittämisestä apteekista. Näin menetellen suojelet luontoa.


6.	Pakkauksen sisältö ja muuta tietoa

Mitä Ultomiris sisältää

· Vaikuttava aine on ravulitsumabi. Yksi liuosta sisältävä injektiopullo sisältää 300 mg ravulitsumabia.
· Muut aineet ovat: dinatriumvetyfosfaattiheptahydraatti (E 399), natriumdivetyfosfaattimonohydraatti (E 399), polysorbaatti 80 (E 433), arginiini, sakkaroosi ja injektionesteisiin käytettävä vesi.

Tämä lääke sisältää natriumia ja polysorbaattia 80 (ks. kohta 2, ”Ultomiris sisältää natriumia” ja ”Ultomiris sisältää polysorbaattia”).

Lääkevalmisteen kuvaus ja pakkauskoko (-koot)
Ultomiris on infuusiokonsentraatti, liuosta varten (3 ml injektiopullossa – pakkauskoko: 1 injektiopullo). 
Ultomiris on läpikuultava, kirkas tai kellertävä liuos, jossa ei näy käytännössä lainkaan hiukkasia.

Myyntiluvan haltija
Alexion Europe SAS
103-105, rue Anatole France
92300 Levallois-Perret
Ranska

Valmistaja
Alexion Pharma International Operations Limited
Alexion Dublin Manufacturing Facility
College Business and Technology Park
Blanchardstown Road North
Dublin 15, D15 R925
Irlanti

Almac Pharma Services (Ireland) Limited
Finnabair Industrial Estate
Dundalk
Co. Louth A91 P9KD
Irlanti

Almac Pharma Services Limited
22 Seagoe Industrial Estate
Craigavon, Armagh BT63 5QD
Iso-Britannia

Tel: +370 5 2660550


	България
АстраЗенека България ЕООД
Teл.: +359 24455000

	Luxembourg/Luxemburg
Alexion Pharma Belgium
Tél/Tel: +32 0 800 200 31


	Česká republika
AstraZeneca Czech Republic s.r.o.
Tel: +420 222 807 111
	Magyarország
AstraZeneca Kft.
Tel.: +36 1 883 6500


	Danmark
Alexion Pharma Nordics AB
Tlf.: +46 0(0) 8 557 727 50

	Malta
Alexion Europe SAS
Tel: +353 1 800 882 840

	Deutschland
Alexion Pharma Germany GmbH
Tel: +49 (0) 89 45 70 91 300
	Nederland
Alexion Pharma Netherlands B.V.
Tel: +32 (0) 2 548 36 67

	Eesti
AstraZeneca
Tel: +372 6549 600

	Norge
Alexion Pharma Nordics AB
Tlf: +46 (0) 8 557 727 50 


	Ελλάδα
AstraZeneca A.E.
Τηλ: +30 210 6871500

	Österreich
Alexion Pharma Austria GmbH
Tel: +41 44 457 40 00


	España
Alexion Pharma Spain, S.L.U
Tel: +34 93 272 30 05

	Polska
AstraZeneca Pharma Poland Sp. z o.o.
Tel.: +48 22 245 73 00


	France
Alexion Pharma France SAS
Tél: +33 1 47 32 36 21

	Portugal
Alexion Pharma Spain, S.L- Sucursal em Portugal 
Tel: +34 93 272 30 05


	
Hrvatska
AstraZeneca d.o.o.
Tel: +385 1 4628 000

	România
AstraZeneca Pharma SRL
Tel: +40 21 317 60 41 

	Ireland
Alexion Europe SAS
Tel: +353 1 800 882 840

	Slovenija
AstraZeneca UK Limited
Tel: +386 1 51 35 600


	Ísland
Alexion Pharma Nordics AB
Sími: +46 (0) 8 557 727 50
	Slovenská republika
AstraZeneca AB, o.z.
Tel: +421 2 5737 7777


	Italia
Alexion Pharma Italy srl
Tel: +39 02 7767 9211 

	Suomi/Finland
Alexion Pharma Nordics AB
Puh/Tel: +46(0) 8 557 727 50 

	Κύπρος
Alexion Europe SAS
Τηλ: +357 22490305

	Sverige
Alexion Pharma Nordics AB
Tel: +46 (0) 8 557 727 50


	Latvija
SIA AstraZeneca Latvija
Tel: +371 67377100

	





Tämä pakkausseloste on tarkistettu viimeksi 

Muut tiedonlähteet
Lisätietoa tästä lääkevalmisteesta on saatavilla Euroopan lääkeviraston verkkosivulla https://www.ema.europa.eu.


------------------------------------------------------------------------------------------------------------------------
Seuraavat tiedot on tarkoitettu vain terveydenhuollon ammattilaisille: 

Käyttöohjeet terveydenhuollon ammattilaisille
Ultomiris 300 mg/3 ml infuusiokonsentraatti, liuosta varten -valmisteen käsittely


1- Miten Ultomiris toimitetaan?
Yksi Ultomiris-injektiopullo sisältää 300 mg vaikuttavaa ainetta 3 ml:ssa valmisteliuosta.

Biologisen lääkkeen jäljitettävyyden parantamiseksi on annetun valmisteen nimi ja eränumero dokumentoitava selkeästi.


2- Ennen antamista
Laimentaminen tulee tehdä hyvän käytännön mukaisesti ja etenkin aseptisuus huomioon ottaen.

Vain asianmukaisen koulutuksen saanut terveydenhuollon ammattilainen saa valmistella Ultomiris-valmisteen antoa varten aseptista tekniikkaa käyttäen.
· Tarkista Ultomiris-liuos silmämääräisesti hiukkasten ja värimuutosten varalta.
· Vedä tarvittava määrä Ultomiris-valmistetta injektiopullosta (injektiopulloista) steriiliä ruiskua käyttäen.
· Siirrä suositeltu annos infuusiopussiin.
· Laimenna Ultomiris 50 mg/ml:n lopulliseen pitoisuuteen (alkuperäinen pitoisuus jaettuna 2:lla) lisäämällä oikea määrä 0,9‑prosenttista (9 mg/ml) natriumkloridi-injektionestettä infuusiopussiin alla olevan taulukon ohjeiden mukaisesti. 

Taulukko 1: Latausannoksen antamisen viitetaulukko
	Painoalue (kg)a
	Latausannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonais-määrä (ml)
	Infuusion minimikesto
Minuuttia (tuntia)

	≥ 10, < 20c
	600
	6
	6
	12
	45 (0,8)

	≥ 20, < 30c
	900
	9
	9
	18
	35 (0,6)

	≥ 30, < 40c
	1 200
	12
	12
	24
	31 (0,5)

	≥ 40, < 60
	2 400
	24
	24
	48
	45 (0,8)

	≥ 60, < 100
	2 700
	27
	27
	54
	35 (0,6)

	≥ 100
	3 000
	30
	30
	60
	25 (0,4)


a 	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.
c 	Vain PNH:n ja aHUSin käyttöaiheisiin.

Taulukko 2: Ylläpitoannosten antamisen viitetaulukko
	Painoalue (kg)a
	Ylläpitoannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonais-määrä (ml)
	Infuusion minimikesto
Minuuttia (tuntia)

	≥ 10, < 20c
	600
	6
	6
	12
	45 (0,8)

	≥ 20, < 30c
	2 100
	21
	21
	42
	75 (1,3)

	≥ 30, < 40c
	2 700
	27
	27
	54
	65 (1,1)

	≥ 40, < 60
	3 000
	30
	30
	60
	55 (0,9)

	≥ 60, < 100
	3 300
	33
	33
	66
	40 (0,7)

	≥ 100
	3 600
	36
	36
	72
	30 (0,5)


a 	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.
c 	Vain PNH:n ja aHUSin käyttöaiheisiin.

Taulukko 3: Lisäannosten antamisen viitetaulukko
	Painoalue (kg)a
	Lisäannos (mg)
	Ultomiris-valmisteen määrä (ml)
	NaCl-laimentimen määräb (ml)
	Kokonais-määrä (ml)
	Infuusion minimikesto
Minuuttia (tuntia)

	≥ 40, < 60

	600
	6
	6
	12
	15 (0,25)

	
	1 200
	12
	12
	24
	25 (0,42)

	
	1 500
	15
	15
	30
	30 (0,5)

	≥ 60, < 100
	600
	6
	6
	12
	12 (0,20)

	
	1 500
	15
	15
	30
	22 (0,36)

	
	1 800
	18
	18
	36
	25 (0,42)

	≥ 100
	600
	6
	6
	12
	10 (0,17)

	
	1 500
	15
	15
	30
	15 (0,25)

	
	1 800
	18
	18
	36
	17 (0,28)


a 	Paino hoidon aikana.
b	Ultomiris-valmisteen saa laimentaa ainoastaan 0,9‑prosenttisella (9 mg/ml) natriumkloridi-injektionesteellä.

· Kääntele Ultomiris-liuoksen sisältävää infuusionestepussia varovasti, jotta lääke ja laimennin sekoittuvat hyvin. Ultomiris-liuosta ei saa ravistaa.
· Laimennetun liuoksen tulee antaa lämmetä huoneenlämpöiseksi (18–25 °C) ennen antoa altistamalla se ympäristön ilmalle noin 30 minuutin ajaksi.
· Laimennettua liuosta ei saa lämmittää mikroaaltouunissa eikä mitään muuta lämmönlähdettä kuin ympäröivää huoneenlämpöä hyödyntäen.
· Hävitä käyttämätön injektiopulloon jäänyt lääke.
· Liuos tulee käyttää heti laimentamisen jälkeen. Infuusiot on annettava 0,2 µm:n suuruisen suodattimen läpi. Ultomiris-valmisteen annon jälkeen koko letku huuhdellaan 0,9-prosenttisella natriumkloridi-injektionesteellä, USP.
· Jos lääkettä ei käytetä heti laimentamisen jälkeen, säilytysaika ei saa ylittää 24 tuntia 2–8 °C:n lämpötilassa tai 4 tuntia huoneenlämmössä odotettu infuusioaika mukaan luettuna.


3- Antaminen
· Älä anna Ultomiris-valmistetta nopeana infuusiona tai boluksena laskimoon.
· Ultomiris-valmisteen saa antaa vain infuusiona laskimoon. 
· Laimennettu Ultomiris-liuos tulee antaa noin 45 minuutin kestoisena infuusiona laskimoon ruiskutyyppistä pumppua tai infuusiopumppua käyttäen. Laimennettua Ultomiris-liuosta ei tarvitse suojata valolta potilaalle annon aikana.
Potilasta tulee seurata yhden tunnin ajan infuusion jälkeen. Jos Ultomiris-valmisteen annon aikana ilmaantuu haittavaikutuksia, infuusionopeutta voidaan hidastaa tai infuusio keskeyttää lääkärin harkinnan mukaan.


4- Erityiset käsittelyä ja säilytystä koskevat tiedot
Säilytä jääkaapissa (2 ºC – 8 ºC). Ei saa jäätyä. Säilytä alkuperäispakkauksessa. Herkkä valolle.
Älä käytä tätä lääkettä kotelossa mainitun viimeisen käyttöpäivämäärän (EXP) jälkeen. Viimeinen käyttöpäivämäärä tarkoittaa kuukauden viimeistä päivää.

Käyttämätön lääke tai jäte on hävitettävä paikallisten vaatimusten mukaisesti.

